tripathysagar/odia_wiki huggingface dataset:
ଗଜାନନ ମିଶ୍ର ଜଣେ ଓଡ଼ିଆ ଭାଷାକର୍ମୀ ଓ ସାହିତ୍ୟିକ । ଓଡ଼ିଶାରେ ଅଦାଲତର ଭାଷା ଓଡ଼ିଆ ହେବାପାଇଁ ସେ ସଂଗ୍ରାମ କରିଛନ୍ତି ଓ ଏଥିପାଇଁ ୨୦୧୫ ମସିହାରେ ଆମରଣ ଅନଶନ ମଧ୍ୟ କରିଛନ୍ତି । ଓକିଲାତିକୁ ସେ ବୃତ୍ତି ଭାବରେ ଗ୍ରହଣ କରିଛନ୍ତି । ବ୍ୟକ୍ତିଗତ ଜୀବନ ଗଜାନନ, ୧୯୬୦ ମସିହାରେ ବଲାଙ୍ଗୀର ଜିଲ୍ଲାର ପାଟଣାଗଡ଼ ଅନ୍ତର୍ଗତ ଟିକାପାଲିଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଭଗବାନ ମିଶ୍ର ଓ ମାତାଙ୍କ ନାମ ରାଧିକା ଦେବୀ । ବୃତ୍ତିରେ ସେ ଜଣେ ଓକିଲ । ସାହିତ୍ୟ ସର୍ଜନା ଓ ଭାଷା ସଂଗ୍ରାମ ଗଜାନନ ଉଭୟ ପଦ୍ୟ ଓ ଗଦ୍ୟ ସାହିତ୍ୟରେ ଲେଖନୀ ଚାଳନା କରିଛନ୍ତି । ସେ ଉଭୟ ଓଡ଼ିଆ ଓ ସମ୍ବଲପୁରୀ ଭାଷାରେ ସାହିତ୍ୟ ରଚନା କରନ୍ତି । ତାଙ୍କର ବହୁ ଲେଖା ହିନ୍ଦୀ ଭାଷାକୁ ଅନୁବାଦିତ ହୋଇଛି । ଓଡ଼ିଶାର ଅଦାଲତମାନଙ୍କରେ ଓଡ଼ିଆ ଭାଷାରେ କାର୍ଯ୍ୟ ହେବା ନିମନ୍ତେ ସେ ବହୁ ବର୍ଷ ଧରି ସଂଗ୍ରାମ କରିଆସିଛନ୍ତି । ୨୦୧୫ ମସିହା ଜୁଲାଇ ପହିଲାରୁ ସେ ଓଡ଼ିଆ ଭାଷାକୁ ଅଦାଲତର ଭାଷାକରିବା ପାଇଁ ଆମରଣ ଅନଶନ କରିଥିଲେ । ଟିଟିଲାଗଡ଼ର ସିରୋଲଠାରେ ପିଲାମାନଙ୍କ ମଧ୍ୟରେ ଭାଷାପ୍ରେମ ଉଦ୍ରେକ କରିବା ନିମନ୍ତେ ସେ ତପୋବନ ଏକାଡେମୀ ନାମରେ ଏକ ସଂସ୍ଥା ଗଠନ କରିଛନ୍ତି ।
ବାହାର ବାନୁ ବେଗମ  ପାର୍ସୀ: ୯ ଅକ୍ଟୋବର ୧୫୯୦ - ୮ ସେପ୍ଟେମ୍ବର ୧୬୫୩   "ବ୍ଲୁମିଙ୍ଗ୍ ଲେଡି"  ନାମରେ ମଧ୍ୟ ଜଣାଶୁଣା , ମୋଗଲ ସମ୍ରାଟ ଜାହାଙ୍ଗୀରଙ୍କ ଝିଅ ଏବଂ ମୋଗଲ ସାମ୍ରାଜ୍ୟର ରାଜକୁମାରୀ ଥିଲେ । ଜନ୍ମ ବାହାର ବାନୁ ବେଗମ ୯ ଅକ୍ଟୋବର ୧୫୯୦ ମସିହାରେ ତାଙ୍କ ଜେଜେବାପା ସମ୍ରାଟ ଆକବରଙ୍କ ସମୟରେ ଜନ୍ମଗ୍ରହଣ କରିଥିଲେ । ତାଙ୍କ ମାତା କରାମସି, ରାଠୋର ପରିବାରର ରାଜା କେଶବ ଦାସଙ୍କ ଝିଅ ଥିଲେ । ସେହି ଦିନ ମାରବାଡ଼ର ଉଦୟ ସିଂଙ୍କ ଝିଅ ଜଗତ ଗୋସାଇଁ, ବେଗମ ସୁଲତାନ ବେଗମ ନାମକ ଅନ୍ୟ ଜଣେ ଝିଅଙ୍କୁ ଜନ୍ମ ଦେଇଥିଲେ । ସେ ତାଙ୍କ ପିତାଙ୍କର ସପ୍ତମ ସନ୍ତାନ ଏବଂ ପଞ୍ଚମ ଝିଅ ଥିଲେ, କିନ୍ତୁ ତାଙ୍କ ମାତାଙ୍କର ଏକମାତ୍ର ଝିଅ ସନ୍ତାନ ଥିଲେ । ବିବାହ ୧୬୨୫ ମସିହାରେ, ରାଜକୁମାର ଡାନିୟଲ ମିର୍ଜାଙ୍କ ବଡ ପୁଅ ଏବଂ ଆକବରଙ୍କ ନାତି ରାଜକୁମାର ତହମୁରାସ ମିର୍ଜା, ମୁଗଲମାନଙ୍କ ଶକ୍ତି ଆଗରେ ଆତ୍ମସମର୍ପଣ କରିଥିଲେ । ଏହାପୂର୍ବରୁ ତାଙ୍କ ସାନଭାଇ ରାଜକୁମାର ହୁଶଙ୍ଗ ମିର୍ଜା ମଧ୍ୟ ମୁଗଲମାନଙ୍କ ଶକ୍ତି ଆଗରେ ଆତ୍ମସମର୍ପଣ କରିଥିଲେ । ଏହାଦେଖି ଜାହାଙ୍ଗୀର ବାହାର ବାନୁ ବେଗମଙ୍କ ବିବାହ ତହମୁରାସ ମିର୍ଜାଙ୍କ ସହ ଏବଂ ରାଜକୁମାର ଖୁସ୍ରାଉ ମିର୍ଜାଙ୍କ ଝିଅ ହୋଶମନ୍ଦ ବାନୁ ବେଗମଙ୍କ ବିବାହ ହୁଶଙ୍ଗ ମିର୍ଜାଙ୍କ ସହିତ କରେଇଥିଲେ । ୨୮ ଅକ୍ଟୋବର ୧୬୨୭ ମସିହାରେ ତାଙ୍କ ପିତା ଜାହାଙ୍ଗୀରଙ୍କ ଦେହାନ୍ତ ପରେ ତାଙ୍କ ସାନଭାଇ ରାଜକୁମାର ଶାହାରିଆର ମିର୍ଜା ନିଜକୁ ସମ୍ରାଟ ବୋଲି ଘୋଷଣା କରିଥିଲେ । ଖୁସ୍ରାଉ ମିର୍ଜାଙ୍କ ପୁତ୍ର ଦାୱର ବାଖ ଲାହୋରରେ ସିଂହାସନ ଆରୋହଣ କରିଥିଲେ । ଶାହଜାହାନ ୧୯ ଜାନୁଆରୀ ୧୬୨୮ ମସିହାରେ ସିଂହାସନ ଆରୋହଣ କରିଥିଲେ ଏବଂ ୨୩ ଜାନୁଆରୀରେ ସେ ଶାହାରିଆର, ବାହାର ବାନୁ ବେଗମଙ୍କ ସ୍ୱାମୀ ତହମୁରାସ ମିର୍ଜା ଏବଂ ତାଙ୍କ ଭାଇ ହୁଶଙ୍ଗ ମିର୍ଜା, ଖୁସ୍ରାଉ ମିର୍ଜାଙ୍କ ପୁତ୍ର ଦୱତ ବାଖ ଏବଂ ଗରସପ ମିର୍ଜାଙ୍କୁ ମୃତ୍ୟୁଦଣ୍ଡ ଦେବାକୁ ନିର୍ଦ୍ଦେଶ ଦେଇଥିଲେ । ମୃତ୍ୟୁ ବାହର ବାନୁ ବେଗମ ୮ ସେପ୍ଟେମ୍ବର ୧୬୫୩ ମସିହାରେ ଷାଠିଏ ବର୍ଷ ବୟସରେ ମୃତ୍ୟୁବରଣ କରିଥିଲେ ଏବଂ ତାଙ୍କୁ ଶାହଜାହାନଙ୍କ ଜେଜେମା ମରିୟମ-ଉଜ-ଜମାନିଙ୍କ ସମାଧିରେ କବର ଦିଆଯାଇଥିଲା ।
ଲିଓ ଟଲଷ୍ଟୟ  (୯ ସେପ୍ଟେମ୍ବର ୧୮୨୮-୨୦ ନଭେମ୍ବର ୧୯୧୦) ଉନ୍ନବିଂଶ ଶତାବ୍ଦୀର ସର୍ବାଧିକ ସମ୍ମାନିତ ଲେଖକମାନଙ୍କ ମଧ୍ୟରେ ଅନ୍ୟତମ  । ଋଷର ଏକ ସଂପନ୍ନ ପରିବାରରେ ତାଙ୍କ ଜନ୍ମ । ଋଷରେ ସେ ସୈନ୍ୟବାହିନୀରେ ଯୋଗ ଦେଇ ସେ କ୍ରିମିୟା ଯୁଦ୍ଧରେ (୧୮୫୫) ଭାଗନେଇଥିଲେ, ତେବେ ତତ ପରବର୍ଷ ସେ ସେନାବାହିନୀ ତ୍ୟାଗକରି ଫେରିଆସିଲେ  । ସେନାବାହିନୀରେ ଯୋଗ ଦେବା ପୂର୍ବରୁ ହିଁ ତାଙ୍କ ଭିତରେ ସାହିତ୍ୟ ପ୍ରତି ଋଚି ବୃଦ୍ଧି ପାଇଥିଲା । ତାଙ୍କ ରଚନା ମଧ୍ୟରେ ଯୁଦ୍ଧ ଏବଂ ଶାନ୍ତି  (୧୮୬୫-୬୯) ତଥା ଆନ୍ନା କରେନୀନା  (୧୮୭୫-୧୮୭୭) ସାହିତ୍ୟ ଜଗତରେ କ୍ଳାସିକାଲ ରଚନା ଭାବେ ସ୍ୱୀକୃତ ହୋଇସାରିଛି  । ପ୍ରଚୁର ଧନ ଦୌଲତ ଏବଂ ସାହିତ୍ୟିକ ପ୍ରତିଭା ଟଲଷ୍ଟୟଙ୍କୁ ଶାନ୍ତି ଦେଇ ପାରି ନ ଥିଲା । ଅନ୍ତତଃ ୧୮୯୦ ମସିହା ବେଲକୁ ସେ ନିଜର ସମସ୍ତ ଧନ ସମ୍ପତ୍ତି ତ୍ୟାଗ କରିଦେଲେ । ନିଜର ପରିବାରକୁ ଛାଡି ସେ ଈଶ୍ୱର ତଥା ଗରୀବଙ୍କ ସେବା କରିବା ଉଦ୍ଦେଶ୍ୟରେ ବାହାରିପଡିଲେ । ତେବେ ତାଙ୍କ ସ୍ୱାସ୍ଥ୍ୟ ଏଥିପାଇଁ ଅନୁକୁଳ ହେଲା ନାହିଁ । ପରିଶେଷରେ ସେ ୨୦ ନଭେମ୍ବର ୧୯୧୦ ଦିନ ଅଷ୍ତାପବା ନାମକ ଏକ ଛୋଟ ରେଳ ଷ୍ଟେସନରେ ଏହି ସମ୍ଭ୍ରାନ୍ତ ବ୍ୟକ୍ତି ଜଣକ ଏକ ଗରୀବ, ନିରାଶ୍ରୟ, ରୋଗୀଣା ବୃଦ୍ଧ ଭାବେ ମୃତ୍ୟୁକୁ ଆଲିଙ୍ଗନ କରିଥିଲେ । ଜୀବନୀ ଟଲଷ୍ଟୟଙ୍କ ଜନ୍ମ ଋଷର ୟାସ୍ନାୟା ପୋଲ୍ୟାନ୍ୟା ନାମକ ସହରରେ, ଯାହାକି ମୋସ୍କୋଠାରୁ ୨୦୦ କି. ମି. ଦକ୍ଷିଣକୁ ଅବସ୍ଥିତ, ହୋଇଥିଲା । ପିତା କାଉଣ୍ଟ ନିକୋଲାଇ ଏବଂ ମାତା ମାରିୟା ଟଲଷ୍ଟୟଙ୍କର ସେ ଥିଲେ ଚତୁର୍ଥ ସନ୍ତାନ । ତାଙ୍କୁ ଯେତେବେଳେ ମାତ୍ର ଦୁଇ ବର୍ଷ ସେ ତାଙ୍କ ମାତାଙ୍କୁ ହରାଇଥିଲେ । ପୁଣି ତାଙ୍କୁ ନଅ ବର୍ଷ ବେଲକୁ ପିତାଙ୍କ ଦେହାନ୍ତ ହେଲା । ତେଣୁ ତାଙ୍କ ଲାଲନ ପାଲନ ଦାୟିତ୍ୱ ନେଲେ ତାଙ୍କ ଜଣେ ସମ୍ପର୍କୀୟ କାକି ତତ୍ୟାନା । ତେବେ ଉଚ୍ଚ ବର୍ଗର ହୋଇଥିବାରୁ ତାଙ୍କ ଶିକ୍ଷାଦୀକ୍ଷା ନିମିତ୍ତ ସୁଦକ୍ଷ ବିଦ୍ୱାନ ନିଯୁକ୍ତ ହୋଇଥିଲେ । ବାଲ୍ୟାବସ୍ଥାରେ ହିଁ ତାଙ୍କୁ ପାଠ ସହ ଖେଳ କୁଦ, ଘୋଡାସବାରୀ, ଶିକାର, ନାଚଗାନା ଇତ୍ୟାଦି ବିଷୟରେ ଶିକ୍ଷା ଲାଭ କରିଥିଲେ । ୧୮୪୪ ମସିହାରେ ସେ କାଯାନ ବିଶ୍ୱବିଦ୍ୟାଳୟରେ ଆଇନ ଓ ପ୍ରାଚ୍ୟ ଭାଷା ଅଧ୍ୟୟନ କରିବା ଆରମ୍ଭ କଲେ । ତେବେ ପାଠ ପଢ଼ା ଅଧାରୁ ଛାଡି ସେ ନିଜ ଜନ୍ମ ସ୍ଥାନ ୟାସ୍ନାୟା ପୋଲ୍ୟାନ୍ୟା ଫେରି ଆସିଲେ ଏବଂ ସେଠାରେ ଏକ ବିଳାସ ତଥା ଆଳସ୍ୟପୂର୍ଣ ଜୀବନ ବିତାଇବାକୁ ଲାଗିଲେ । ଏହି ସମୟ ମଧ୍ୟରେ ସେ ନିଜର ପ୍ରଥମ ଉପନ୍ୟାସ ସହ ନିଜ ଯୁବାବସ୍ଥାର କିଛି କାଳ୍ପନିକ ଚିନ୍ତାଧାରାକୁ ନେଇ ରଚନା ମଧ୍ୟ ଲେଖିଥିଲେ ଯାହାକି ୧୮୫୨ ମସିହାରେ ପ୍ରକାଶିତ ହୋଇଥିଲା । ଭାଲୁଭାରଙ୍କ ଲିଖିତ ପ୍ରଖ୍ୟାତ ଉପନ୍ୟାସ ତିରୁକୁରାଲ ର ଏକ ଜର୍ମାନୀ ସଂସ୍କରଣ ପଢ଼ିବା ପରେ ସେ  "ଅହିଂସା"  ଶବ୍ଦଟି ତାଙ୍କ ମନରେ ଗଭୀର ରେଖାପାତ କରିଥିଲା । ପରବର୍ତ୍ତୀ ସମୟରେ ମହତ୍ମା ଗାନ୍ଧୀଙ୍କ ନିକଟକୁ ଲିଖିତ ଏକ ପତ୍ରରେ ସେ ଏହି ଭାବନାକୁ ପରିପ୍ରକାଶ କରିଥିଲେ । କହିବାକୁ ଗଲେ ଅହିଂସାର ପ୍ରବର୍ତ୍ତକ ଗାନ୍ଧିଜୀଙ୍କର ମୂଳ ମନ୍ତ୍ର ପଛରେ ପ୍ରେରଣା ଥିଲା ଟଲଷ୍ଟୟଙ୍କର । ବିଚାର ଏବଂ ଦର୍ଶନ ଟଲଷ୍ଟୟଙ୍କର ଧାର୍ମିକ ଭାବନା ଥିଲା ଅତ୍ୟନ୍ତ ଉଦାର ତଥା ବ୍ୟାପକ । ତତକାଳୀନ ଖ୍ରୀଷ୍ଟ ଧର୍ମ ପ୍ରତି ତାଙ୍କର ବିରୋଧାଭାସ ଥିଲା ସ୍ପଷ୍ଟ । ନିଜ ବିଚାରରେ ସେ ଏକ ପ୍ରକାର ସର୍ବଦେବବାଦୀ ପ୍ରତୀକ ବୋଲି ମନେହେଉଥିଲେ । ତାଙ୍କ ମତରେ ମୃତ୍ୟୁ ହେଉଛି ମଣିଷ ଜୀବନର ଅନ୍ତିମ ଏବଂ ଅବଶ୍ୟମ୍ଭାବୀ ପରିଣତି । ତାଙ୍କ ମତରେ ନିରୁଦ୍ଦିଷ୍ଟ, ବିଚାରହୀନ ତଥା ଆତ୍ମକୈନ୍ଦ୍ରିକ ଜୀବନକୁ ଥିଲା ଏକ ପ୍ରକାର ପାପ ।
ଦୟାନିଧି ନାଏକ  (ମୃତ୍ୟୁ: ୩ ମାର୍ଚ୍ଚ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସାତଥର କାର୍ଯ୍ୟ କରିଥିଲେ । ୧୯୫୨, ୧୯୬୧, ୧୯୬୭, ୧୯୭୧, ୧୯୭୪, ୧୯୭୭ ଓ ୧୯୮୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଜୁନାଗଡ଼, କୋକସରା, ଧର୍ମଗଡ଼ ଓ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୩ୟ, ୪ର୍ଥ, ୫ମ, ୬ଷ୍ଠ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦୟାନିଧି ନାଏକଙ୍କ ବାପାଙ୍କ ନାମ ମେତ୍ନା ନାଏକ ଓ ପତ୍ନୀଙ୍କ ନାମ ବସୁମତି ନାଏକ । ରାଜନୈତିକ ଜୀବନ ଦୟାନିଧି ନାଏକ ଓଡ଼ିଶା ରାଜନୀତିରେ ପ୍ରଥମେ ଅଖିଳ ଭାରତୀୟ ଗଣତନ୍ତ୍ର ପରିଷଦରେ କାର୍ଯ୍ୟ କରୁଥିଲେ ଏବଂ ପରେ ସ୍ୱତନ୍ତ୍ର ପାର୍ଟିରେ ଓ ଶେଷରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ସାତ ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଦୟାନିଧି ନାଏକ ୨୦୦୦ ମସିହାର ମାର୍ଚ୍ଚ ୩ ତାରିଖରେ ମୃତ୍ୟୁବରଣ କରିଥିଲେ ।
ଇଟେପ୍ଲିର୍ସେନ  (ଇଂରାଜୀ ଭାଷାରେ ), 51 ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହାକି ନିର୍ଦ୍ଦିଷ୍ଟ ମ୍ୟୁଟେସନ ଥିବା ଡୁସେନ ମାଂସପେଶୀ ଡିଷ୍ଟ୍ରୋଫି  (ଡିଏମଡି/ ) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହି ନିର୍ଦ୍ଦିଷ୍ଟ ପରିବର୍ତ୍ତନଗୁଡିକ ପ୍ରାୟ ୧୪% ଡିଏମଡି କ୍ଷେତ୍ରରେ ଉପସ୍ଥିତ ଥାଏ । ତଥାପି ଏହି ଗୋଷ୍ଠୀରେ ଅର୍ଥପୂର୍ଣ୍ଣ ଉପକାର ଅସ୍ପଷ୍ଟ ଅଟେ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶାରୀରିକ ସନ୍ତୁଳନ ସମସ୍ୟା, ବାନ୍ତି ଏବଂ ଯୋଗାଯୋଗ ଚର୍ମରୋଗ  ପ୍ରଦାହ ହୋଇପାରେ । ଅନ୍ୟାନ୍ୟ ସ୍ୱାସ୍ଥ୍ୟ ସମସ୍ୟାରେ ଆଲର୍ଜି ପ୍ରତିକ୍ରିୟା ହୋଇପାରେ  ଏହା ଆଣ୍ଟିସେନ୍ସ ଥେରାପିର ଏକ ରୂପ ଯାହାକି ଏକ୍ସନ୍ 51 ସ୍କିପିଂରେ  ( 51 ) ପରିଣତ ହୁଏ  । ୨୦୧୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇଟେପ୍ଲିର୍ସେନ ଅନୁମୋଦିତ ହୋଇଥିଲା । ଅନୁମୋଦନ ଏତେ ବିବାଦୀୟ ଥିଲା ଯେ ଦୁଇଜଣ ଏଫଡିଏ ସମୀକ୍ଷା ପ୍ୟାନେଲର ସଦସ୍ୟ ଏହାର ପ୍ରତିବାଦରେ ଇସ୍ତଫା ଦେଇଥିଲେ। ପର୍ଯ୍ୟାପ୍ତ ପ୍ରମାଣ ଅଭାବ ହେତୁ ୟୁରୋପରେ ଏହାର ବ୍ୟବହାର ଅନୁମୋଦନ ହୋଇନଥିଲା । ଯୁକ୍ତରାଷ୍ଟ୍ରରେ ୨୦ କିଲୋଗ୍ରାମ ଓଜନ ବିଶିଷ୍ଟ ଶିଶୁର ଚିକିତ୍ସା ବାବଦ ପ୍ରାୟ ୫୨୪,୦୦୦ ଡଲାରଖର୍ଚ୍ଚ ହୁଏ ।
ରାଜକିଶୋର ଦାସ  (ଜନ୍ମ: ୨୮ ଜୁନ ୧୯୬୧) ଜଣେ ଓଡ଼ିଆ ରାଜନୀତିଜ୍ଞ  । ରାଜକିଶୋର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ମୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ। ଜନ୍ମ, ପରିବାର ଓ ଶିକ୍ଷା ରାଜକିଶୋର ଦାସ ୧୯୬୧ ମସିହାର ଜୁନ ମାସ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମନମୋହନ ଦାସ ଏବଂ ପତ୍ନୀଙ୍କ ନାମ ପ୍ରୀତିନନ୍ଦା କାନୁନ୍‌ଗୋ । ନବଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ତାଙ୍କ ପତ୍ନୀ ରାଜନୀତିରେ ସକ୍ରିୟ ଅଛନ୍ତି; ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ମୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ, ମାତ୍ର ପରାଜିତ ହୋଇଥିଲେ । ରାଜନୈତିକ ଜୀବନ ରାଜକିଶୋର ଦାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
ନୀଳାମ୍ବର ରାୟଗୁରୁ  (୧୯ ଅପ୍ରେଲ ୧୯୨୭ - ୨୮ ଜୁଲାଇ ୧୯୯୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନୀଳାମ୍ବର ରାୟଗୁରୁ ୧୯୨୭ ମସିହାର ଅପ୍ରେଲ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାଶିନାଥ ରାୟଗୁରୁ ଓ ପତ୍ନୀଙ୍କ ନାମ ରାଜେଶ୍ୱରୀ ରାୟଗୁରୁ । ରାଜନୈତିକ ଜୀବନ ନୀଳାମ୍ବର ରାୟଗୁରୁ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ନୀଳାମ୍ବର ରାୟଗୁରୁ ୧୯୯୭ ମସିହାର ଜୁଲାଇ ୨୮ ତାରିଖରେ ୭୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଭୂମିକା ଦାଶ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୨୦୧୩ ମସିହାରେ ଓଡ଼ିଆ କଥାଚିତ୍ର ରୁମ୍‌କୁ ଝୁମାନା ଚଳଚ୍ଚିତ୍ରରେ ଜଣେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ । ଏହା ପରେ ସେ ଗପ ହେଲେ ବି ସତ ଚଳଚ୍ଚିତ୍ରରେ ମଧ୍ୟ ଜନେ ଶିଶୁ କଳାକାର ଭାବରେ ଅଭିନୟ କରିଥିଲେ । ୨୦୧୭ ମସିହାରେ ଭୂମିକା ନବମ ଶ୍ରେଣୀରେ ପଢ଼ୁଥିବା ବେଳେ ତରଙ୍ଗ ସିନେ ପ୍ରଡକ୍ସନ୍‌ର ୭ମ ଚଳଚ୍ଚିତ୍ର ତୁ ମୋ ଲଭ୍ ଷ୍ଟୋରୀ ଚଳଚ୍ଚିତ୍ରରେ ସେ ପ୍ରଥମ ଥର ପାଇଁ ନାୟିକା ଭାବରେ ଅଭିନୟ କରିଥିଲେ । ଭୂମିକା ଓଡ଼ିଶୀ ନୃତ୍ୟ ଶିକ୍ଷା କରିଛନ୍ତି । ପ୍ରାରମ୍ଭିକ ଜୀବନ ଭୂମିକା ୨୦୦୩ ଜାନୁଆରୀ ୨୨ତାରିଖରେ ଜନ୍ମଗ୍ରହଣ କରିଥିଲେ । ଏବେ ଦଶମ ଶ୍ରେଣୀରେ ପାଠ ପଢ଼ୁଛନ୍ତି । ସେ ମୁଖ୍ୟ ନାୟିକା ଭାବରେ ଦୁଇଟି ଚଳଚ୍ଚିତ୍ର କରିସାରିବା ପରେ ଦଶମ ବୋର୍ଡ଼ ପରୀକ୍ଷା ପାଇଁ କିଛିଦିନ ପାଇଁ ଚଳଚ୍ଚିତ୍ର ଜଗତରୁ ବିରତି ନେଇଥିଲେ । ଅଭିନୟ ଜୀବନ ଶିଶୁ କଳାକାର ଭୂମିକା, ୨୦୧୩ ମସିହାରେ ଓଡ଼ିଆ କଥାଚିତ୍ର ରୁମ୍‌କୁ ଝୁମାନା ଚଳଚ୍ଚିତ୍ରରେ ଶିଶୁ କଳାକାର ଭାବରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ତାପସ ସରଘରିଆ । ଏହି ଚଳଚ୍ଚିତ୍ରରେ ଭୂମିକାଙ୍କ ସ‌ହ ହରିହରି ମହାପାତ୍ର, ମିହିର ଦାସ, ହର ପଟ୍ଟନାୟକ, ପ୍ରିୟା ଚୌଧୁରୀ ପ୍ରମୁଖ ଅଭିନୟ କରିଥିଲେ । ଏହା ପରେ ତରଙ୍ଗ ସିନେ ପ୍ରଡକ୍ସନ୍‌ର ଚଳଚ୍ଚିତ୍ର ଗପ ହେଲେ ବି ସତ ଚଳଚ୍ଚିତ୍ରରେ ଏକ ଶିଶୁ କଳାକାର ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ଭୂମିକାଙ୍କୁ ୫ମ ତରଙ୍ଗ ସିନେ ଆୱାର୍ଡ଼ରେ ଶ୍ରେଷ୍ଠ ଶିଶୁ କଳାକାର ପୁରସ୍କାର ମିଳିଥିଲା । ନାୟିକା ୨୦୧୭ ମସିହାରେ ଭୂମିକା ନବମ ଶ୍ରେଣୀରେ ପଢୁଥିବା ବେଳେ ତରଙ୍ଗ ସିନେ ପ୍ରଡକ୍ସନ୍‌ର ୭ମ ଚଳଚ୍ଚିତ୍ର ତୁ ମୋ ଲଭ୍ ଷ୍ଟୋରୀରେ ନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଭୂମିକାଙ୍କ ସ‌ହ ନାୟକ ଭାବରେ ସ୍ୱରାଜ ବାରିକ ଅଭିନୟ କରିଥିଲେ । ସ୍ୱରାଜ ମଧ୍ୟ ଜଣେ ଶିଶୁ କଳାକାର ଭାରେ ପୂର୍ବରୁ ଅନେକ ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟିରେ ମିହିର ଦାସ, ପ୍ରଜ୍ଞା ଖଟୁଆ, ମନୋଜ ମିଶ୍ର, ଦେବାଶିଷ ପାତ୍ର, ଚୈଧୁରୀ ବିକାଶ ଦାସ, ପୃଥିରାଜ ନାୟକ ପ୍ରମୁଖ ଅଭିନେତା ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ସଫଳ ହୋଇଥିଲା । ଚଳଚ୍ଚିତ୍ର ପତ୍ରିକା  "ଚଳଚ୍ଚିତ୍ର ଜଗତ" ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ର ପାଇଁ ଭୂମିକାଙ୍କୁ ଶ୍ରେଷ୍ଠ ନବାଗତା ଅଭିନେତ୍ରୀ ପୁରସ୍କାର ମିଳିଥିଲା । ୨୦୧୭ ଦୂର୍ଗାପୂଜା ସମୟରେ ମୁକ୍ତିଲାଭ କରିଥିବା କଥାଚିତ୍ର ହିରୋ ନଂ ୱାନ୍ରେ ଭୂମିକା ନାୟକ ବାବୁଶାନ୍‌ଙ୍କ ସ‌ହ ଅଭିନୟ କରିଥିଲେ । ଏଥିରେ ସେ ଜଣେ ମ‌ହିଳା ସମ୍ବାଦ‌ଦାତା ଭାବରେ ଅଭିନୟ କରିଥିଲେ । ତାପସ ସରଘରିଆ ପୁଣିଥରେ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିରେ ମିହିର ଦାସ, କୁନା ତ୍ରିପାଠୀ, ପିଣ୍ଟୁ ନନ୍ଦ, ଦୀପକ ମିଶ୍ର, ଅସୀତ ପତି, ପୁଷ୍ପା ପଣ୍ଡା, ପ୍ରଦ୍ୟୁମ୍ନ ଲେଙ୍କା ଆଦି କଳାକାରମାନେ ଅଭିନୟ କରିଥିଲେ ।
ଶ୍ରୀମନ୍ଦିରରେ ଏହି ଝୁଲଣ ଯାତ୍ରା ଶ୍ରାବଣ ଦଶମୀଠାରୁ ଭାଦ୍ରବ ପ୍ରତିପଦ ପର୍ଯ୍ୟନ୍ତ ପାଳନ କରାଯାଇଥାଏ । ଶ୍ରୀକୃଷ୍ଣଙ୍କର ଶ୍ରୀରାଧା ଓ ଗୋପୀମାନଙ୍କ ସହିତ ବିଳାସମୟ ଦୋଳିଖେଳ । କିମ୍ବଦନ୍ତୀ ବୃନ୍ଦାବନରେ ଭଗବାନ ଶ୍ରୀକୃଷ୍ଣ ଓ ଶ୍ରୀରାଧାଙ୍କର ସେବା ସମସ୍ତ ଦେବତାଗଣ, ମନୁଷ୍ୟ ଓ ଗୋପୀମାନେ ପାଇବା ଦେଖି ଗନ୍ଧର୍ବମାନେ ମଧ୍ୟ କିଛି ସେବାପାଇଁ ପ୍ରାର୍ଥନା କଲେ । ସେ ଅନୁସାରେ ଏକ ସୁନ୍ଦର ଝିଲମିଲ ଜରିଜମ୍ବୁରାରେ ତିଆରି ଗୋଟିଏ କୁଞ୍ଜରେ ରାଧା ଓ କୃଷ୍ଣଙ୍କୁ ଦୋଳିରେ ବସାଇ ଝୁଲାଇବାର ସେବା ସେମାନଙ୍କୁ ମିଳିଲା । ଶ୍ରୀମନ୍ଦିରରେ ଝୁଲଣ ଯାତ୍ରା ଗଜପତି ମହାରାଜା ଦିବ୍ୟସିଂହ ଦେବ  (ଦ୍ୱିତୀୟ)ଙ୍କ ସମୟରେ ଏହା ଶ୍ରୀମନ୍ଦିରରେ ପ୍ରଥମେ ପାଳନ କରାଯାଇଥିଲା  । ଶ୍ରୀମନ୍ଦିରରେ ଗୌଡ଼ୀୟମାନଙ୍କ ପ୍ରଭାବ ସମ୍ପର୍କରେ ଏହି ଯାତ୍ରାସୂଚନା ଦେଉଛି । ଗୌଡ଼ୀୟ ସମ୍ପ୍ରଦାୟର ରାଧାକୃଷ୍ଣ ହେଉଛନ୍ତି ଉପାସ୍ୟ । ସେଥିପାଇଁ ଶ୍ରୀକୃଷ୍ଣ ଗୋପରେ ଥିବା ବେଳେ କରିଥିବା ରାସକୁ ସେମାନେ ଶ୍ରୀମନ୍ଦିରରେ ପ୍ରଚଳନ କରିଛନ୍ତି । ଶ୍ରୀମନ୍ଦିର ଭିତର ବେଢ଼ାର ଦକ୍ଷିଣ ପଟେ ମୁକ୍ତି ମଣ୍ଡପ ନିକଟରେ ଝୁଲଣ କୁଞ୍ଜ ନିର୍ମିତ ହୋଇଥାଏ । ୪୫ ଫୁଟ ଲମ୍ବ ଓ ପନ୍ଦର ଫୁଟ ଉଚ୍ଚତା ବିଶିଷ୍ଟ ଏହି କୁଞ୍ଜଟିର ଛାଞ୍ଚ କାଠରେ ହୋଇଥିବା ବେଳେ ଏହାକୁ ଜରି, ସୋଲ ଓ କପଡ଼ାରେ ସଜ୍ଜିତ କରାଯାଇଥାଏ । ଏହି ଝୁଲା ସହ ଗୋଟିଏ ଦଉଡ଼ି ଲାଗିଥାଏ, ଯାହାକୁ ଟାଣିଲେ ଝୁଲା ସହ ପ୍ରତିମା ତ୍ରୟ ଝୁଲନ୍ତି । ମଧ୍ୟାହ୍ନ ଧୂପ ନୀତି ପରେ ଶ୍ରୀମନ୍ଦିର ଦକ୍ଷିଣ ଘର ବାରଣ୍ଡାରେ ଜଗନ୍ନାଥଙ୍କ ଚଳନ୍ତି ପ୍ରତିମା ମଦନମୋହନ, ଶ୍ରୀଦେବୀ ଓ ଭୂଦେବୀଙ୍କୁ ବେଶ କରାଯାଇ ଭୋଗ ଅର୍ପଣ ହୁଏ । ଶ୍ରୀଜଗନ୍ନାଥଙ୍କ ଆଜ୍ଞାମାଳ ଦିଆଯିବା ପରେ ତିନିଜଣ ମହାଜନ ସେବକ  (ବିମାନ ବଡୁ ସେବାୟତ) ପ୍ରତିମାମାନଙ୍କୁ ଜଗମୋହନ ଓ ବଟଦ୍ୱାର ଦେଇ ଝୁଲଣ କୁଞ୍ଜର ଭିତର ଝୁଲାରେ ବିଜେ କରାନ୍ତି  । ଝୁଲଣରେ ପଞ୍ଚୋପଚାର ପୂଜା ଖଇକୋରା ଭୋଗ କରାଯିବା ପରେ ରତ୍ନସିଂହାସନସ୍ଥ ବିଗ୍ରହମାନଙ୍କର ଚନ୍ଦନଲାଗି ସମୟ ଯାଏ ପ୍ରତିମାମାନେ ଏହି ଝୁଲଣରେ ଅବସ୍ଥାନ କରନ୍ତି, ତାହା ପରେ ପିତୁଳା ଗୁଡ଼ିକୁ ଫେରାଇ ନିଆଯାଏ । ଏକାଦଶୀ ଦିନ ମଦନମୋହନଙ୍କ ବେଢ଼ା ପରିକ୍ରମା ସ୍ୱାଭାବିକ ଭାବରେ ଅନୁଷ୍ଠିତ ହୋଇ, ପରେ ଶ୍ରୀଦେବୀ ଓ ଭୂଦେବୀଙ୍କ ସହ ଝୁଲଣ ମଣ୍ଡପକୁ ବିଜେ କରାଯାଏ । ଶେଷଦିନ ଘଣ୍ଟି, ଶଙ୍ଖ ସହ ପଞ୍ଚୋପଚାର ପୂଜା ଓ ବନ୍ଦାପନା କରାଯିବା ପରେ ବେଢ଼ାବୁଲି ସିଂହାସନରେ ବିଜେ ହୁଅନ୍ତି । ସଙ୍ଗୀତ, ବାଦ୍ୟ ଓ ନୃତ୍ୟ ମୁଖର ଝୁଲଣ ଯାତ୍ରାରେ ସୁସଜ୍ଜିତ ଦୋଳିରେ ରାଧା ଦାମୋଦରଙ୍କୁ ଦର୍ଶନ କରିବାପାଇଁ ଦୂରଦୂରାନ୍ତରୁ ଭକ୍ତମାନେ ପୁରୀରେ ଭିଡ଼ ଜମାନ୍ତି । କୀର୍ତନ, ଭଜନରେ ମନ୍ଦିର ଉଲ୍ଲସିତ ହୋଇଉଠେ । ଏହା ଶ୍ରୀମନ୍ଦିର ସହ ପ୍ରାୟ ସମସ୍ତ ରାଧାକୃଷ୍ଣ ମନ୍ଦିରରେ ଅଧିକାଂଶ ମଠରେ ପାଳନ କରାଯାଇଥାଏ ।
ତାରକାସୁର,   :         ଏକ ପ୍ରବଳ ପରାକ୍ରମୀ ରାକ୍ଷସ ଥିଲା । ସେ ବଜ୍ରାନକଙ୍କ ପୁତ୍ର ଥିବା କଥା ହିନ୍ଦୁ ବିଶ୍ୱାସରେ ରହିଛି । ତାରକାସୁର ବାରମ୍ବାର ଦେବତାଗଣଙ୍କୁ ଯୁଦ୍ଧରେ ପରାସ୍ତ କରି ସ୍ୱର୍ଗକୁ ଧ୍ୱଂଶ ହେବାର ଅବସ୍ଥାକୁ ନେଇ ଆସିଥିଲା । ସେ ଘୋର ତପସ୍ୟା କରି ମହାଦେବ ଶିବଙ୍କଠାରୁ ବର ପ୍ରାପ୍ତ ହେଇଥିଲା ଯେ ସେ କେବଳ ମାତ୍ର ଶିବଙ୍କ ପୁତ୍ର ହାତରେ ମୃତ୍ୟୁ ବରଣ କରିପାରିବ । ଏଣେ ଶିବ ମହାଯୋଗୀ ହେଇଥିବାରୁ ବିବାହ କରିବାକୁ ମନ ବଳଉନଥିଲେ । ତେଣୁ ଦେବତାମାନେ କାମଦେବଙ୍କୁ ମନେଇ ଶିବଙ୍କ ମନରେ ପ୍ରେମଭାବ ଉଦ୍ରେକ କରେଇଲେ । କାମ ଦେବ ଶିବ ଧ୍ୟାନମଗ୍ନ ଅବସ୍ଥାରେ ଥିବା ସ୍ଥଳକୁ ଯାଇ ସେଠାରେ କୁତ୍ରିମ ବସନ୍ତର ଆଗମନ କରେଇ ଶିବଙ୍କ ଧ୍ୟାନ ଭଙ୍ଗ କରିବାରୁ ଶିବ ଉଠିପଡି ତାଙ୍କ କ୍ରୋଧିତ ନୟନର ଅଗ୍ନିର ରଶ୍ମିଦ୍ୱାରା କାମଦେବଙ୍କୁ ଦଗ୍ଧ କରିଦେଲେ । ତେବେ ପାର୍ବତୀ ଶିବଙ୍କ ପ୍ରଥମ ପତ୍ନୀ ଥିଲେ ଓ ତାଙ୍କର ଔରସରୁ କାର୍ତ୍ତିକେୟଙ୍କ ସୃଷ୍ଟି ହେଇଥିଲା । ସାହିତ୍ୟିକ ଆଧାର ଏହି କାହାଣୀ ଉପରେ କାଳିଦାସଙ୍କ ମହାକାବ୍ୟ  " କୁମାରସମ୍ଭବ "   ( କାର୍ତ୍ତିକେୟଙ୍କ ଜନ୍ମ )ପର୍ଯ୍ୟବସିତ ହୋଇଛି  । ବାସ୍ଫିଭୂତ ଆତ୍ମା ମୁକ୍ତ ବାବାରେ ବିଚରଣ କରୁଥିବା କଥନ ୧୬ ଶ ଶତାବ୍ଦୀର ବୈଷ୍ଣବମାନଙ୍କଦ୍ୱାରା ବିଶ୍ୱାସ କରାଯାଉଥିଲା । ସେମାନଙ୍କ ବିଶ୍ୱାସ ଯେ ତାହା ବାସୁଦେବ ଭାବରେ ପୁନଃ ଜନ୍ମ ଲାଭ କରିଥିଲା । ବିଶ୍ୱକବି ରବୀନ୍ଦ୍ରନାଥ ଠାକୁରଙ୍କ କବିତାରେ ତାହା ବିଷୟବସ୍ତୁ ହିସାବରେ ଥିଲା ।
ଜୁନ ଜୁଲିଆନ ଓ ଗ୍ରେଗୋରିଆନ କ୍ୟାଲେଣ୍ଡରରେ ବର୍ଷର ଷଷ୍ଠ ମାସ ଯାହକି ୩୦ ଦିନ ବିଶିଷ୍ଟ । ରୋମାନ ଦେବତା  'ଜୁନୋ' ଙ୍କ ନାମରେ ଜୁନ ମାସର ନାମକରଣ କରାଯାଇଛି । ଭୌଗୋଳିକ ମହତ୍ତ୍ୱ ଉତ୍ତର ଗୋଲାର୍ଦ୍ଧରେ ପାରମ୍ପାରିକ  (ଜ୍ୟୋତିର୍ବିଜ୍ଞାନ ସମ୍ବନ୍ଧୀୟ) ଗ୍ରୀଷ୍ମର ଆରମ୍ଭ ୨୧ ଜୁନରୁ ହେଉଥିବା ବେଳେ  (ପାଣିପାଗ ବିଜ୍ଞାନ ଜନିତ ଗ୍ରୀଷ୍ମ ୧ ଜୁନ୍ରୁ ଆରମ୍ଭ ହୁଏ), ଦକ୍ଷିଣ ଗୋଲାର୍ଦ୍ଧରେ, ଜୁନ୍ ୧ରୁ ପାଣିପାଗ ବିଜ୍ଞାନ ଜନିତ ଶୀତ ଋତୁ ଆରମ୍ଭ ହୋଇଥାଏ  । ଜ୍ୟୋର୍ତୀର୍ବିଜ୍ଞାନ ଅନୁସାରେ ଜୁନ୍ ଆରମ୍ଭରେ, ସୂର୍ଯ୍ୟ ବୃଷ ରାଶିରେ ଉଦୟ ହୁଅନ୍ତି ଏବଂ ଜୁନ୍ ଶେଷ ଭାଗରେ, ମିଥୁନ ରାଶିରେ ସୂର୍ଯ୍ୟ ଉଦୟ ହୁଅନ୍ତି । ଉତ୍ତର ଗୋଲାର୍ଦ୍ଧରେ ଜୁନ ୨୧ ହେଉଛି ବର୍ଷର ବୃହତ୍ତମ ଦିନ ।
ସଟାଣା ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ନଶିକ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସଟାଣା ୨୦.୫୯୩୮ ଉତ୍ତର ଅକ୍ଷାଂଶ ଓ ୭୪.୨୦୩୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୭୯୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସଟାଣା ସହରର ମୋଟ ଜନସଂଖ୍ୟା ୩୨୫୫୧ ଅଟେ । ସେଥି ମଧ୍ୟରୁ ୫୧.୫୧% ଜଣ ପରୁଷ ହୋଇଥିବା ବେଳେ ୪୮.୪୯% ଜଣ ନାରୀ ଅଟନ୍ତି । ସଟାଣାର ସାକ୍ଷରତା ହାର ୭୪.୭୩% ଅଟେ । ଏହା ଜାତୀୟ ହାରଠାରୁ -୯.୮୯% ପ୍ରତିଶତ କମ ଅଟେ । ସେଥିରୁ ୪୦.୮୫% ପ୍ରତିଶତ ପୁରୁଷ ଓ ୩୩.୮୭% ନାରୀ ଅଟନ୍ତି । ୧୧.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ସଟାଣାର ସରକାରୀ ଭାଷା ଅଟେ ।
ରାପାର ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର କଚ୍ଛ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାପାର ୨୩.୫୭୨୭ ଉତ୍ତର ଅକ୍ଷାଂଶ ଓ ୭୦.୬୪୭୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୯ ଫୁଟ ଉଚ୍ଚତାରେ ରହିଛି । ଭାଷା ଗୁଜରାଟୀ ରାପାରର ସରକାରୀ ଭାଷା ଅଟେ ।
ରେଟିନୋବ୍ଲାଷ୍ଟୋମା  (ଇଂରାଜୀ ଭାଷାରେ / ) ହେଉଛି ଏକ ପ୍ରକାର କର୍କଟ ରୋଗ ଯାହା ଆଖିରେ ଥିବା ରେଟିନାରୁ ସୃଷ୍ଟି ହୁଏ  । ଏହାର ଲକ୍ଷଣ ମଧ୍ୟରେ ଏକ ଶ୍ୱେତ ପ୍ୟୁପିଲାରି ରିଫ୍ଲେକ୍ସ ବା ଲିଉକୋକୋରିଆ, କ୍ରସ୍ ଆଖି ବା ସ୍ଟ୍ରାବିସମସ, ଚକ୍ଷୁ ଲାଲ ଦେଖାଯିବା, ଏବଂ ଦୃଷ୍ଟି ଶକ୍ତି ହ୍ରାସ ହୋଇପାରେ । ଆରମ୍ଭ ସାଧାରଣତଃ ଜୀବନର ପ୍ରଥମ ୩ ବର୍ଷ ମଧ୍ୟରେ ହୁଏ । ଜଟିଳତା ଶରୀରର ଅନ୍ୟ ଅଞ୍ଚଳକୁ ବ୍ୟାପିପାରେ । କ୍ରୋମୋଜୋମ୍ ୧୩ ଲୋକସ୍ ୧୪  (୧୩ କ୍ୟୁ ୧୪)ରେ ମିଳୁଥିବା ଆରବି୧ ଦମନ‌କାରୀ ଜିନ ଗୁଡ଼ିକ୪ ପରିବର୍ତ୍ତନ ହେତୁ ଏହା ଘଟିଥାଏ  । ପ୍ରାୟ ୫% କ୍ଷେତ୍ରରେ ଗୋଟିଏ ଜିନର ପରିବର୍ତ୍ତନ ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ ଆସିଥାଏ ହୋଇଥାଏ; ୯୫% କ୍ଷେତ୍ରରେ ଏହା ପ୍ରାରମ୍ଭିକ ବିକାଶ ସମୟରେ ଏକ ନୂତନ ପରିବର୍ତ୍ତନ ଭାବରେ ଘଟିଥାଏ । ଜୀବନରେ ପରବର୍ତ୍ତୀ ସମୟରେ ଦ୍ୱିତୀୟ ଜିନର ପରିବର୍ତ୍ତନ ହୁଏ । ପ୍ରାୟ ୪୦% କ୍ଷେତ୍ରରେ ନୂତନ ପରିବର୍ତ୍ତନ ଯୋଗୁ ଶିଶୁର ଡିମ୍ବାଣୁ ବା ଶୁକ୍ରାଣୁ ଉପରେ ମଧ୍ୟ ପ୍ରଭାବ ପକାଇଥାଏ । ଚକ୍ଷୁ ପରୀକ୍ଷା ଏବଂ ଡାକ୍ତରୀ ଇମେଜିଙ୍ଗ କରି ରୋଗ ନିର୍ଣ୍ଣୟ କରାଯାଏ । କର୍କଟ ରୋଗର ଆକାର ଉପରେ ଚିକିତ୍ସା ନିର୍ଭର କରେ । ଫୋଟୋକୋଆଗୁଲେସନ୍, କ୍ରାୟୋଥେରାପି ଏବଂ ବିକିରଣ ଚିକିତ୍ସା ସାହାଯ୍ୟରେ ଛୋଟ କର୍କଟଗୁଡିକ ପରିଚାଳିତ ହୋଇପାରେ; ବଡ଼ କର୍କଟ ହୋଇଥିଲେ ଆଖି ବାହାର କରିଦିଆଯାଏ । କେମୋଥେରାପି ମଧ୍ୟ ବ୍ୟବହୃତ ହୋଇପାରେ । ପ୍ରାରମ୍ଭିକ ଚିକିତ୍ସା ସହିତ ୯୦%ରୁ ଅଧିକ ମାମଲା ଆରୋଗ୍ୟ ହେବା ସମ୍ଭାବନା ରହିଥାଏ ଓ ଅଧିକାଂଶ ଲୋକଙ୍କର ଦେଖିବାର କ୍ଷମତା ଥାଏ । ବ୍ୟାପିଯାଇଥିବା କର୍କଟ ପାଇଁ ଫଳାଫଳ ଖରାପ ଅଟେ । ରେଟିନୋବ୍ଲାସ୍ଟୋମା ପ୍ରାୟ ୧୫,୦୦୦ରୁ ୩୦,୦୦୦ ଲୋକଙ୍କୁ  (ବିଶ୍ୱ ସ୍ତରରେ ବର୍ଷକୁ ୫୦୦୦ରୁ ୮,୦୦୦ମାମଲା) ପ୍ରଭାବିତ କରିଥାଏ  । ଏହା ମଧ୍ୟରେ ପ୍ରାୟ ୩% ଶିଶୁ କର୍କଟ ଥାଏ । ପ୍ରଥମ ଆଧୁନିକ ବର୍ଣ୍ଣନା ପିଟର ପାଉଙ୍କଦ୍ୱାରା ୧୫୯୭ ହୋଇଥିଲା; ଯଦିଓ ପେରୁରେ ଥିବା ଏହି ରୋଗର ଏକ ମୂର୍ତ୍ତି ପ୍ରାୟ ୨୦୦୦ ବର୍ଷ ପୁରୁଣା ବୋଲି ବିଶ୍ୱାସ କରାଯାଏ । ୧୮୦୯ ମସିହାରେ ଏହି ରୋଗ ରେଟିନାରୁ ବାହାରୁଥିବା କଥା ଜେମସ୍ ୱାର୍ଡ୍ରୋପ ପ୍ରଥମେ ଚିହ୍ନଟ କରିଥିଲେ ।
ଉଦୟନାଥ ଷଡ଼ଙ୍ଗୀ ଜଗତସିଂହପୁର ଜିଲ୍ଲାର ସିପି ଗାଆଁରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଲେଖକ ଓ ଅନୁବାଦକ ଥିଲେ । ସେ ପ୍ରଥମେ ପାଠ୍ୟପୁସ୍ତକ ରଚନା କରି ପରେ ଅନେକ ଶିଶୁ ସାହିତ୍ୟ ରଚନା କରିଥିଲେ । ରଚନାବଳୀ ଅନୁବାଦ ସେ  "କୋନାନ ଡଏଲ" ଙ୍କ ଲିଖିତ ଇଂରାଜୀ ବହି  " "  ଓ  "ଷ୍ଟୋବେ" ଙ୍କ ଲିଖିତ  "  '  "ର ଓଡ଼ିଆରେ ରୂପାନ୍ତର କରିଥିଲେ । ଏଦି ଅନୁଦିତ ବହିଟି ଆମେରିକା ଦାସପ୍ରଥା ଉପରେ ଆଧାରିତ ଥିଲା ଓ ଓଡ଼ିଆ ପାଠକମାନଙ୍କ ଦେଇ ବିଶେଷ ଭାବରେ ଆଦୃତ ହୋଇଥିଲା । ଆରବ୍ୟ ରଜନୀ ଆଲିବାବା ଗୌତମ ବୁଦ୍ଧ ସିନ୍ଦବାଦ ସମ୍ମାନ ଓ ପୁରସ୍କାର ସେ ପ୍ରଜାତନ୍ତ୍ର ପ୍ରଚାର ସମିତି, ଓଡ଼ିଶା ସାହିତ୍ୟ ଏକାଡେମୀ, ଉତ୍କଳ ପାଠକ ସଂସଦ, ଗୋକର୍ଣ୍ଣିକା ସାହିତ୍ୟ ସମାଜ ତରଫରୁ ପୁରସ୍କୃତ ଓ ସମ୍ବର୍ଦ୍ଧିତ ହୋଇଥିଲେ ।
ରାମମୂର୍ତ୍ତି ଗମାଙ୍ଗ  (ଜନ୍ମ: ୧ ମାର୍ଚ୍ଚ ୧୯୫୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାମମୂର୍ତ୍ତି ଗମାଙ୍ଗ ୧୯୫୧ ମସିହାର ମାର୍ଚ୍ଚ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଶା ଗମାଙ୍ଗ ଓ ସ୍ବର୍ଗତଃ ପତ୍ନୀଙ୍କ ନାମ ଶଶିରେଖା ଗମାଙ୍ଗ ରାଜନୈତିକ ଜୀବନ ରାମମୂର୍ତ୍ତି ଗମାଙ୍ଗ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ବିବାଦ ୧୯୯୫ ମସିହା ଅଗଷ୍ଟ ୨୯ ତାରିଖରେ ନିଜ ସ୍ତ୍ରୀଙ୍କୁ ହତ୍ୟା କରିବା ମାମଲାରେ ସେ ଦୋଷୀ ସାବ୍ୟସ୍ତ ହୋଇଥିଲେ । ଏଥିପାଇଁ ତାଙ୍କୁ ଆଜୀବନ କାରାବାସରେ ଦଣ୍ଡିତ କରାଯାଇଥିଲା ।
ଅନୁପଯୁକ୍ତ ଆଣ୍ଟିଡାଇୟୁରେଟିକ୍ ହରମୋନ ନିର୍ଗମନ  (ଏସଆଇଏଡିଏଚ/ ) ସିଣ୍ଡ୍ରୋମ ନାମ ଦିଆଯାଏ, ଯେତେବେଳେ ଅତ୍ୟଧିକ ପରିମାଣର ଆଣ୍ଟିଡାଇୟୁରେଟିକ୍ ହରମୋନ ନିର୍ଗମନ ଫଳରେ ଜଳ ଧାରଣ ଅଧିକ ହୁଏ ଏବଂ ଅଳ୍ପ ସୋଡିୟମ ରକ୍ତ‌ତା ସୃଷ୍ଟି ହୁଏ  । ଏହାର ଲକ୍ଷଣ କିଛି ନ ଥାଏଇ ପାରେ ବା ଦ୍ୱନ୍ଦ୍ୱ, ଚେତନା ସ୍ତର ହ୍ରାସ, ମାଂସପେଶୀ ଫଡ଼ ଫଡ଼ ହେବା ଏବଂ ବାତ ଭଳି ଭିନ୍ନ ଭିନ୍ନ ଲକ୍ଷଣ ପ୍ରକାଶ ପାଇପାରେ । କେନ୍ଦ୍ରୀୟ ସ୍ନାୟୁ ପ୍ରଣାଳୀ ରୋଗ, କର୍କଟ, ବିଭିନ୍ନ ଔଷଧ, ଫୁସଫୁସ ରୋଗ, ଉତ୍ତରାଧିକାରୀ ପରିବର୍ତ୍ତନ   ଏବଂ କେତେକ ହରମୋନ୍ ଅଭାବ ହେତୁ ଏହା ହୋଇପାରେ । ଯନ୍ତ୍ରଣା କିମ୍ବା ମାନସିକ ଚାପ ଯୋଗୁ ସଂକ୍ଷିପ୍ତ ଘଟଣା ହୋଇପାରେ । ୧୩୫ ମିଇକ୍ୟି/ଲିରୁ କମ୍ ସେରମ୍ ସୋଡ଼ିଅମ୍, ୨୭୫ ମିଅସମୋ/କେଜିରୁ କମ୍ ସେରମ୍ ଓସମୋଲାଲିଟି, ୪୦ ମିଇକ୍ୟି/ଲିରୁ ଅଧିକ ପରିସ୍ରା ସୋଡିୟମ୍, ୧୦୦ ମିଅସମୋ/କେଜିରୁ ଅଧିକ ପରିସ୍ରା ଓସମୋଲାଲିଟି ଏବଂ ଅନ୍ୟାନ୍ୟ ସମ୍ଭାବ୍ୟ କାରଣଗୁଡ଼ିକର ଅନୁପସ୍ଥିତିରେ ରକ୍ତ ପରିମାଣ ସାଧାରଣ ଥିଲେ ରୋଗ ନିର୍ଣ୍ଣୟ କରାଯାଏ । ଏହାର ଚିକିତ୍ସାରେ ସୀମିତ ତରଳ ପଦାର୍ଥ ଗ୍ରହଣ, ମୂଳ କାରଣର ଚିକିତ୍ସା ଏବଂ ବୃକ୍‌କ ଉପରେ ଏଡିଏଚର ପ୍ରଭାବକୁ ରୋକିବା ପାଇଁ ଔଷଧ ଦିଆଯାଇପାରେ । ଅନ୍ୟାନ୍ୟ ପଦକ୍ଷେପ ମଧ୍ୟରେ ଲୁଣ ଟାବଲେଟ୍ ଖାଇବା, ଶିରାଭ୍ୟନ୍ତର ସାଲାଇନ୍ କିମ୍ବା ଫୁରୋସେମାଇଡ ଅନ୍ତର୍ଭୁକ୍ତ ହୋଇପାରେ । ଗୁରୁତର ଲକ୍ଷଣ ଥିଲେହାଇପରଟୋନିକ ସାଲାଇନ୍ ବ୍ୟବହାର କରାଯାଇପାରେ; ତଥାପି, ସୋଡିୟମ୍ ସ୍ତର ୨୪ ଘଣ୍ଟାରେ ୮ ମିଇକ୍ୟି/ଲିରୁ ଅଧିକ ହେବା ଉଚିତ୍ ନୁହେଁ । ଏହି ରୋଗ  (ଏସଆଇଏଡିଏଚ) ସାଧାରଣତଃ ବୟସ୍କ ବ୍ୟକ୍ତି ଏବଂ ଡାକ୍ତରଖାନାରେ ଥିବା ଲୋକମାନଙ୍କ ମଧ୍ୟରେ ଦେଖାଯାଏ  । ବୟସ ବଢ଼ିବା ସହିତ ଏହା ଅଧିକ ସାଧାରଣ ହୋଇଯାଏ । ମୂଳତଃ ଛୋଟ-ଜୀବକୋଷ ଫୁସଫୁସ କର୍କଟ ଥିବା ଦୁଇ ଜଣ ଲୋକଙ୍କର ଏହିପରି ଲକ୍ଷଣମାନ ଥିବା ୧୯୫୭ ମସିହାରେ ୱିଲିୟମ୍ ସ୍ୱାର୍ଜ ଏବଂ ଫ୍ରେଡେରିକ୍ ବାର୍ଟରଙ୍କଦ୍ୱାରା ବର୍ଣ୍ଣନା କରାଯାଇଥିଲା। ସେମାନଙ୍କର ଏହି ମାନଦଣ୍ଡ ବିଷୟରେ ସ୍ଥିତି ନିରାକରଣ ବର୍ଣ୍ଣନା ୨୦୨୦ସୁଦ୍ଧା ବ୍ୟବହୃତ ହେଉଛି ।
ଓଡ଼ିଶା ଜନଜାତି କ୍ରୀଡ଼ା ପ୍ରତିଯୋଗିତା ଓଡ଼ିଶା ସରକାରଙ୍କଦ୍ୱାରା ଆରମ୍ଭ ହେଇଥିବା ଏକ ପ୍ରକଳ୍ପ । ଏହି କ୍ରୀଡ଼ା ପ୍ରତିଯୋଗିତା ରାଜ୍ୟର ସମସ୍ତ ୩୦ଟି ଜିଲାରେ ରହୁଥିବା ଜନଜାତି ସମୁଦାୟଙ୍କ ମଧ୍ୟରେ ଦଳଗତ ଭାବେ ବିଭିନ୍ନ ପ୍ରତିଯୋଗିତା ଅନୁଷ୍ଠିତ ହୁଏ ।ଖେଳାଳିମାନେ ଦୁଇଟି ବର୍ଗରେ ଭାଗ ନିଅନ୍ତି ୧୪ବର୍ଷରୁ କମ ବାଳକ ବାଳିକା ଏବଂ ୧୭ବର୍ଷରୁ ଅଧିକ ଓ ୩୫ବର୍ଷରୁ କମ ଯୁବତୀଯୁବକଙ୍କ ମଧ୍ୟରେ ପ୍ରତିଯୋଗିତା ହୁଏ । ଡିସେମ୍ବର ୨୦୧୭ ମସିହାରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ଭିଡିଓ କନଫାରେନ୍ସ ମାଧ୍ୟମରେ ଏହି ପ୍ରତିଯୋଗିତାର ଉଦ୍ଘାଟନ କରାଯାଇଥିଲା ।
ଶ୍ରୀକାନ୍ତ କିଡାମ୍ବୀ ଜଣେ ଭାରତୀୟ ବ୍ଯାଡମିନ୍ଟନ ଖେଳାଳି। ମାର୍ଚ ୧୬ ,୨୦୧୭ ସୁଦ୍ଧା ତାଙ୍କର ବିଶ୍ୱମାନ୍ୟତା ୩୧। ସେ ୨୦୧୪ ଚାଇନା ଓପନ ସୁପର ସିରିଜ ଜିତିଥିଲେ ଲୀନ ଡାନଙ୍କୁ ୨୧-୧୯ ୨୧-୧୭ରେ ହରାଇ । ସେ ପ୍ରଥମ ଭାରତୀୟ ଭାବେ ପୁରୁଷ ପ୍ରିମିୟର ସୁପର ସିରିଜ ଜିତିଥିଲେ।ସେ ଗୋପିଚାନ୍ଦ ବ୍ଯାଡମିନ୍ଟନ ଅକାଡେମି ହାଇଦରାବାଦରେ ପ୍ରଶିକ୍ଷୀତ । ଏବଂ ଗୋସ୍ପୋର୍ଟ୍ସ ଫାଉନ୍ଡେଶନ ବାଙ୍ଗାଲୋର ତାଙ୍କୁ ସହାୟତା କରେ। ଲି ନିଙ୍ଗ ତାଙ୍କୁ ସ୍ପୋନ୍ସର କରୁଛି। ପ୍ରାରମ୍ଭିକ ଜୀବନ ଶ୍ରୀକାନ୍ତ କିଡାମ୍ବୀଙ୍କ ଜନ୍ମ ୭ ଫ୍ରେବୃୟାରୀ ୧୯୯୩ରେ ଆନ୍ଧ୍ର ପ୍ରଦେଶର ଗୁନ୍ଟୂର ଠାରେ।
ବିଜରୀ ବର୍କତୁଲ୍ଲାଃ ଜଣେ ବଙ୍ଗଳାଦେଶୀ ଦୂରଦର୍ଶନ ଅଭିନେତ୍ରୀ ଏବଂ ନୃତ୍ୟଶିଳ୍ପୀ । ପ୍ରାରମ୍ଭିକ ଜୀବନ ବିଜରୀ ବର୍କତୁଲ୍ଲାଃ ଢାକା ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକ ହାସଲ କରିଥିଲେ । ଅଭିନୟ ଜୀବନ ବର୍କତୁଲ୍ଲାଃ ୧୯୯୮ ମସିହାରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଡ୍ରାମା ଥିଲା ସୁଖେର ଛାରପତ୍ରୋ, ଯାହାର ନିର୍ଦ୍ଦେଶନା ଦେଇଥିଲେ ତାଙ୍କ ବାପା ମହମ୍ମଦ ବର୍କତୁଲ୍ଲାଃ । ୧୯୯୩ରୁ ୧୯୯୪ ମସିହା ପର୍ଯ୍ୟନ୍ତ ପ୍ରସାରିତ ହୋଇଥିବା ବଙ୍ଗଳାଦେଶୀ ଦୂରଦର୍ଶନ ଧାରାବାହିକ କଥାଉ କେଉ ନେଇ ତାଙ୍କୁ ବଙ୍ଗଳାଦେଶରେ ଲୋକପ୍ରିୟ କରାଇଥିଲା । ପରେ ସେ ଅବଦୁସ ସତ୍ତରଙ୍କ ନିର୍ଦ୍ଦେଶିତ ଧାରାବାହିକ ମେଘ କଲୋରେ ମହଫୁଜ୍ ଅହମ୍ମଦଙ୍କ ସହିତ ଅଭିନୟ କରିଥିଲେ । ସେ ଜାହିର ରିହାନଙ୍କ କଥାଚିତ୍ର ଜୀବନ ଥେକେ ନେୟା ଉପରେ ଆଧାରିକ ଏକ ନାଟକରେ ମଧ୍ୟ ଅଭିନୟ କରିଥିଲେ । ସେ ମଡେଲିଂ ଏବଂ ନୃତ୍ୟ କ୍ଷେତ୍ରରେ ମଧ୍ୟ ସକ୍ରିୟ ଅଛନ୍ତି । ବ୍ୟକ୍ତିଗତ ଜୀବନ ବିଜରୀ ବର୍କତୁଲ୍ଲାଃଙ୍କ ବାପା ମହମ୍ମଦ ବର୍କତୁଲ୍ଲାଃ ଜଣେ ବଙ୍ଗଳାଦେଶୀ ଦୂରଦର୍ଶନ ନିର୍ଦ୍ଦେଶକ ତଥା ପ୍ରଯୋଜକ ଏବଂ ତାଙ୍କ ମାଆ ଜୀନାତ୍ ବର୍କତୁଲ୍ଲାଃ ଜଣେ ବଙ୍ଗଳାଦେଶୀ ନର୍ତ୍ତକୀ ତଥା ଦୂରଦର୍ଶନ ଅଭିନେତ୍ରୀ, ଯିଏକି ୨୦୦୮ ମସିହାରେ ବଙ୍ଗଳାଦେଶ ଶିଳ୍ପକଳା ଏକାଡେରମୀ ପୁରସ୍କାର ମଧ୍ୟ ପାଇଛନ୍ତି । ତାଙ୍କ ଭଉଣୀ କାଜରି ବର୍କତୁଲ୍ଲାଃ ଜଣେ ପ୍ରଯୋଜିକା ତଥା ଉପସ୍ଥାପିକା । ସେ ୧୯୯୫ ମସିହାରେ ବଙ୍ଗଳାଦେଶର ଜଣେ ସଙ୍ଗୀତକାର ସୌକତ ଅଲ୍ଲୀ ଏମନଙ୍କୁ ବିବାହ କରିଥିଲେ । ଏହି ଦମ୍ପତିଙ୍କ ଗୋଟିଏ କନ୍ୟା ସନ୍ତାନ ଅଛି ଏବଂ ଉଭୟଙ୍କ ମଧ୍ୟରେ ୨୦୧୨ ମସିହାରେ ବିବାହ ବିଚ୍ଛେଦ ଘଟିଥିଲା । ଏହାପରେ ୨୦୧୩ ମସିହାର ଅପ୍ରେଲ ୧୪ ତାରିଖରେ ବର୍କତୁଲ୍ଲାଃ ବଙ୍ଗଳାଦେଶୀ ଅଭିନେତା ଇନ୍ତେଖାବ ଦିନାରଙ୍କୁ ବିବାହ କରିଥିଲେ । ଅଭିନୀତ ଧାରାବାହିକ ଛାରପତ୍ରୋ ଓଃ ବୟ୍ କୋଥାଉ କେଉ ନେଇ ମେଘ କଲୋ ବତିଘର ଆଉତ୍ରି କର୍ପୋରେଟ୍ ମୁଖ ଓ ମୁଖରତ କଚାକଚି ଅତିଥି କଳାକାର ଅନ୍ୟାୟବାଜି ଆଧାର ବାହ୍ୟ ଲିଙ୍କ୍
ଟିଓଟିକସେନ, ଯାହା ଥିଓଥିକ୍ସେନ ଭାବରେ ମଧ୍ୟ ଜଣାଶୁଣା ଏବଂ ଅନ୍ୟମାନଙ୍କ ମଧ୍ୟରେ ନାଭାନେ ନାମରେ ବିକ୍ରି ହୁଏ, ହେଉଛି ଏକ ସାଧାରଣ ଆଣ୍ଟିସାଇକୋଟିକ ଔଷଧ ଯାହା ସିଜୋଫ୍ରେନିଆ ଭଳି ସାଇକୋସିସ ରୋଗର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ବୌଦ୍ଧିକ ଅକ୍ଷମତା ମଧ୍ୟରେ ଆଚରଣଗତ ସମସ୍ୟା ଥିଲେ ଏହା ଉପଯୋଗୀ ନୁହେଁ । ଏହା ପାଟିରେ ଦିଆଯାଏ । ଔଷଧର ଉପକାର ସାଧାରଣତଃ ୪ ସପ୍ତାହ ମଧ୍ୟରେ ମିଳିବା ଆରମ୍ଭ ହୁଏ କିନ୍ତୁ ସର୍ବାଧିକ ପ୍ରଭାବ ପାଇବାକୁ 6 ମାସ ପର୍ଯ୍ୟନ୍ତ ଲାଗିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଚଳପ୍ରଚଳ ସମସ୍ୟା, ଶୁଖିଲା ପାଟି, ନିମ୍ନ ରକ୍ତଚାପ ଏବଂ ଅସ୍ପଷ୍ଟ ଦୃଷ୍ଟିଶକ୍ତି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଡିମେନ୍ସିଆ, ନ୍ୟୁରୋଲେପ୍ଟିକ୍ ମାଲିଗାଣ୍ଟ ସିଣ୍ଡ୍ରୋମ ଏବଂ ଆଲର୍ଜି ପ୍ରତିକ୍ରିୟା ଥିଲେ ମୃତ୍ୟୁ ଆଶଙ୍କା ରହିଥାଏ । ଏହା ଥିଓକ୍ସାଜାନ୍ଥିନ ପରିବାରର ରାସାୟନିକ ପଦାର୍ଥ ଅଟେ ଏବଂ ଡୋପାମାଇନ୍ ପ୍ରତିରୋଧ କରି କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୧୯୬୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଟିଓଟିକସେନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୧୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ପ୍ରାୟ 30 ଡଲାର୍ ।
ଲୋପିତା ମିଶ୍ର  (ଜନ୍ମ: ୧୭ ଡିସେମ୍ବର ୧୯୬୭) ଜଣେ ଭାରତୀୟ କଣ୍ଠଶିଳ୍ପୀ  । ସେ ଅନେକ ଓଡ଼ିଆ ଚଳଚ୍ଚିତ୍ର ଓ ଆଲବମରେ କଣ୍ଠଦାନ କରିଛନ୍ତି । ଓଡ଼ିଶୀ ନୃତ୍ୟ ସହିତ ପରିବେଷିତ ହେଉଥିବା ଓଡ଼ିଶୀ ସଙ୍ଗୀତ ପାରମ୍ପାରିକ ଭାବରେ ପୁରୁଷ କଣ୍ଠଶିଳ୍ପୀମାନଙ୍କଦ୍ୱାରା ପରିବେଷିତ ହୋଇଥାଏ । ଏହି ପରମ୍ପରାକୁ ଭାଙ୍ଗି ଲୋପିତା, ପ୍ରଥମ ମହିଳା କଣ୍ଠଶିଳ୍ପୀ ଭାବରେ କୁମକୁମ ମହାନ୍ତିଙ୍କ ଓଡ଼ିଶୀ ନୃତ୍ୟ ପରିବେଷଣରେ ଓଡ଼ିଶୀ ସଙ୍ଗୀତ ଗାୟନ କରିଥିଲେ । ବ୍ୟକ୍ତିଗତ ଜୀବନ ଲୋପିତା ୧୯୬୭ ମସିହାରେ ଭୁବନେଶ୍ୱରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ମୁରଲୀଧର ମିଶ୍ର ଜଣେ ଯନ୍ତ୍ରୀ ଓ ମାତା ମୀନା ମିଶ୍ର ଗୃହିଣୀ । ପିତା ମୁରଲୀଧରଙ୍କ ସଙ୍ଗୀତରେ ଆଗ୍ରହ ଥିଲା । ସେ ନିଜେ ହାରମୋନିୟମ ବଜେଇବା ସହ ଗୀତ ମଧ୍ୟ ଗାଉଥିଲେ । ମା ମୀନା ଫାଇନ ଆର୍ଟରେ ଛାତ୍ରୀ ଥିଲେ ଓ ଗୀତ ମଧ୍ୟ ଗାଉଥିଲେ । ମାତାପିତା ଶିରିଡ଼ି ସାଇ ବାବାଙ୍କ ଭକ୍ତ ଥିଲେ ଓ ପ୍ରତିଦିନ ସନ୍ଧ୍ୟାରେ ଘରେ ସାଇଭଜନ ବୋଲା ଯାଉଥିଲା । ସଙ୍ଗୀତ ନିର୍ଦ୍ଦେଶକ ଶାନ୍ତନୁ ମହାପାତ୍ର ଓ ଗାୟକ ଦେବାଶିଷ ମହାପାତ୍ର ଥିଲେ ତାଙ୍କର ମାମୁଁ । ଗୀତିକବି ଜୀବନାନନ୍ଦ ପାଣି ତାଙ୍କର ଅନ୍ୟଜଣେ ମାମୁଁ ଥିଲେ । ନିଜଘରେ ଓ ମାମୁଁଘରେ ଥିବା ସଙ୍ଗୀତର ପରିବେଶ ତାଙ୍କୁ ପ୍ରଭାବିତ କରିଥିଲା । ସେ ଲକ୍ଷ୍ନୌଠାରେ ଗୁରୁ ଏସଏନ ଦେବଙ୍କ ଓ ଭାତଖଣ୍ଡେ ମହାବିଦ୍ୟାଳୟର ଗୁରୁ ସୀତଶରଣ ସିଂହ ଚୌହାନଙ୍କଠାରୁ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତ ଶିକ୍ଷା କରିଥିଲେ । ବୃତ୍ତିଗତ ଜୀବନ ଲୋପିତାଙ୍କୁ ୯/୧୦ବର୍ଷ ବୟସ ହୋଇଥିବା ବେଳେ ମାମୁଁ ଶାନ୍ତନୁ ମହାପାତ୍ର ତାଙ୍କୁ କାଳିଜାଈ ନାମକ ଚଳଚ୍ଚିତ୍ରରେ ଏକ ଗୀତପାଇଁ ଚୁକ୍ତିବଦ୍ଧ କରିଥିଲେ । କାଳିଜାଈ ଚଳଚ୍ଚିତ୍ରଟି ମୁକ୍ତିଲାଭ କରିନଥିଲା କିନ୍ତୁ ପରେ ସେହି ଗୀତଟି ଚିଲିକା ତୀରେ ଚଳଚ୍ଚିତ୍ରରେ ସ୍ଥାନ ପାଇଥିଲା । କିନ୍ତୁ ୧୯୮୫ ମସିହାରେ ଲୋପିତାଙ୍କ କଣ୍ଠସଙ୍ଗୀତରେ ସଜ୍ଜିତ ପ୍ରଥମ ଚଳଚ୍ଚିତ୍ର ଥିଲା ବାବୁଲା ମୁକ୍ତିଲାଭ କରିଥିଲା । ଲୋପିତାଙ୍କ କଣ୍ଠରେ ସଜନୀ ଗୋ ଆଉ କାହା କର ଧରିବି ଗୀତଟି ସେହି ଚଳଚ୍ଚିତ୍ରରେ ସ୍ଥାନ ପାଇଥିଲା । ସେ ପ୍ରଥମେ ଲକ୍ଷ୍ନୌ ଆକାଶବାଣୀରେ ପ୍ରଥମେ ଶିଶୁକଳାକାର ଭାବରେ ଗୀତ ପରିବେଷଣ କରିଥିଲେ । ଆକାଶବାଣୀ କଟକରେ କଣ୍ଠପରୀକ୍ଷା ଦେଇ ସଫଳ ହେବାପରେ ସେ ୧୯୮୪/୮୫ରେ ମୁଁ ଆଜି ନାଚି ନାଚି ଯାଏ ଗୀତଟିଏ ଗାଇଥିଲେ । ଏହି ଗୀତଟି ଲେଖିଥିଲେ ଗୁରୁକୃଷ୍ଣ ଗୋସ୍ୱାମୀ ଓ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତନୁ ମହାପାତ୍ର । ୧୯୮୭ ମସିହାରେ ପ୍ରଫୁଲ୍ଲ କର ତାଙ୍କୁ ଭୁଲି ହୁଏନା ଚଳଚ୍ଚିତ୍ରର ଆକାଶରେ କେତେ ତାରା ସେ ତ ଗଣି ହୁଏନା ଗୀତଟି ଗାଇବାକୁ ଦେଇଥିଲେ । ପରବର୍ତ୍ତୀ ସମୟରେ ସେ ଅନେକ ଓଡ଼ିଆ ଚଳଚ୍ଚିତ୍ରରେ କଣ୍ଠଦାନ କରିଛନ୍ତି ।
ଆଲେମଟୁଜୁମାବ, ଦୁଇ ବିକ୍ରୟ ନାମ କ୍ୟାମ୍ପାଥ ଏବଂ ଲେମଟ୍ରାଡା, ଔଷଧ ଯାହା କ୍ରନିକ୍ ଲିମ୍ଫୋସାଇଟିକ୍ ଲ୍ୟୁକେମିଆ  (ସିଏଲଏଲ/ ) ଏବଂ ମଲ୍ଟିପ୍ଲ ସ୍କ୍ଲେରୋସିସ୍ ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ  । ସିଏଲଏଲରେ ଏହା ଉଭୟ ପ୍ରଥମ ଲାଇନ୍ ଏବଂ ଦ୍ୱିତୀୟ ଲାଇନ୍ ଚିକିତ୍ସା ଭାବରେ ବ୍ୟବହୃତ ହେଇଛି  ମଲ୍ଟିପ୍ଲ ସ୍କ୍ଲେରୋସିସ୍ରେ ଅନ୍ୟ ଚିକିତ୍ସା କାମ ନ କଲେ ପରାମର୍ଶ ଦିଆଯାଏ । ଏହା ଶିରାରେ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ କଣିକା, ଇନଫ୍ୟୁଜନ୍ ପ୍ରତିକ୍ରିୟା, ସଂକ୍ରମଣ, ଅଇ, ତରଳ ଝାଡ଼ା ଏବଂ ଶୋଇବାରେ ଅସୁବିଧା ହୋଇପାରେ । ଔଷଧ ଖାଉଥିବା ଲୋକମାନେ ଜୀବନ୍ତ ଟୀକା ପାଇବା ଉଚିତ୍ ନୁହେଁ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଲିମ୍ଫୋସାଇଟ୍ ଉପରେ ଥିବା ଏକ ପ୍ରୋଟିନ୍ ସିଡି୫୨  ( 52) ସହିତ ଅନୁବନ୍ଧିତ ହେବାରୁ ବିନାଶ ହୋଇଯାଏ  । ୨୦୦୧ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ଆଲେମଟୁଜୁମାବ ଅନୁମୋଦିତ ହୋଇଥିଲା। ୟୁରୋପରେ ସିଏଲଏଲ ପାଇଁ ବ୍ରାଣ୍ଡ ଅନୁମୋଦିତ ହୋଇଥିଲା; ତଥାପି, ମଲ୍ଟିପ୍ଲ ସ୍କ୍ଲେରୋସିସ୍ ପାଇଁ ଏକ ନୂତନ ବ୍ରାଣ୍ଡ ଅନୁମୋଦନ ହୋଇଥିବାବେଳେ ପ୍ରତ୍ୟାହାର କରାଯାଇଥିଲା । ଯୁକ୍ତରାଜ୍ୟରେ ୧୨ ମିଗ୍ରା ଭାଏଲ ମୂଲ୍ୟ ୨୦୨୧ ସୁଦ୍ଧା ପ୍ରାୟ, ୭,୦୦୦ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୨୭,୭୦୦ ଡଲାର ଅଟେ ।
ନଉତନୱା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ମହରଜ୍ଗଞ୍ଜ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନଉତନୱା ୨୭.୪୨୭୫ ଉତ୍ତର ଅକ୍ଷାଂଶ ଓ ୮୩.୪୧୭୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୮୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନଉତନୱା ସହରର ମୋଟ ଜନସଂଖ୍ୟା ୨୯୨୫୯ ଅଟେ । ସେଥି ମଧ୍ୟରୁ ୫୨.୧୧% ଜଣ ପରୁଷ ହୋଇଥିବା ବେଳେ ୪୭.୮୯% ଜଣ ନାରୀ ଅଟନ୍ତି । ନଉତନୱାର ସାକ୍ଷରତା ହାର ୬୧.୬୨% ଅଟେ । ଏହା ଜାତୀୟ ହାରଠାରୁ ୩.୨୨% ପ୍ରତିଶତ ଅଧିକ ଅଟେ । ସେଥିରୁ ୩୬.୭୮% ପ୍ରତିଶତ ପୁରୁଷ ଓ ୨୪.୮୪% ନାରୀ ଅଟନ୍ତି । ୧୬.୮୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନଉତନୱାର ସରକାରୀ ଭାଷା ଅଟେ ।
ଗତିକୃଷ୍ଣ ମିଶ୍ର, ଓଡ଼ିଶା ଉଚ୍ଚ ନ୍ୟାୟାଳୟର ସପ୍ତମ ମୁଖ୍ୟ ବିଚାରପତି ଥିଲେ  ୦୧.୦୫.୧୯୬୯ - ୩୦.୧୦.୧୯୭୫  । ୧୯୬୯ ମଇ ପହିଲାରେ ସେ ଏହି ଆସନ ଅଳଙ୍କୃତ କରିଥିଲେ । ଏହି ପଦବୀରେ ସେ ଛଅ ବର୍ଷରୁ ଅଧିକ ସମୟ କାର୍ଯ୍ୟ କରିଥିଲେ । ବୃତ୍ତିଗତ ଜୀବନ ଢେଙ୍କାନାଳ ଜିଲ୍ଲାର ଗଇଲୋ ଗ୍ରାମରେ ଜନ୍ମିତ ଶ୍ରୀ ମିଶ୍ରଙ୍କ ପ୍ରାଥମିକ ଶିକ୍ଷା ନିଜ ଗାଁ ବିଦ୍ୟାଳୟରେ ସମ୍ପନ୍ନ ହୋଇଥିଲା । ପାଟନା ବିଶ୍ୱବିଦ୍ୟାବିଦ୍ୟାଳୟରେ ୧୯୩୭ରେ ଅର୍ଥନୀତିରେ ସ୍ନାତକୋତ୍ତର ଡିଗ୍ରି ହାସଲ କରି ପାଟନାରେ ହିଁ ଆଇନ ଶିକ୍ଷା ସମାପ୍ତ କଲେ ଓ ତାପରେ ସେ ଓଡ଼ିଶା ଫେରିଥିଲେ । ୧୯୪୦ରେ କଟକରେ ଆଇନ ବ୍ୟବସାୟ ଆରମ୍ଭ କରିଥିଲେ । ୧୯୪୩ରେ ସେ ମୁନ୍‌ସଫ୍ ଭାବେ ସରକାରୀ ଚାକିରିରେ ଯୋଗ ଦେଲେ । ପରେ ସବ୍ ଜଜ୍ ପାହ୍ୟାକୁ ଉନ୍ନିତ ହୋଇ ବିଭିନ୍ନ ସ୍ଥାନରେ ଏହି ଦାୟିତ୍ୱ ତୁଲାଇ ଥିଲେ । ତେବେ ୧୯୫୦ ମସିହାରେ ସରକାରୀ ଚାକିରିରୁ ଇସ୍ତଫା ଦେଇ ଓକିଲାତି ବ୍ୟବସାୟ ଆରମ୍ଭ କରିଥିଲେ । ବାର ବର୍ଷ ପରେ ଅର୍ଥାତ, ୩୦.୦୧.୧୯୬୨ରେ ଓଡ଼ିଶା ଉଚ୍ଚ ନ୍ୟାୟାୟଳରେ ଅତିରିକ୍ତ ବିଚାରପତି ଭାବେ ନିଯୁକ୍ତ ହେଲେ । ମୁଖ୍ୟ ବିଚାରପତି ପଦବୀରେ ଥିବା ବେଳେ ସେ ୧ ଜୁଲାଇ ୧୯୭୨ଠାରୁ ୮ ନଭେମ୍ବର ୧୯୭୨ ଓ ୨୧ ଅଗଷ୍ଟ ୧୯୭୪ଠାରୁ ୨୫ ଅକ୍ଟୋବର ୧୯୭୪ ପର୍ଯ୍ୟନ୍ତ ଦୁଇଥର ଓଡ଼ିଶାର ରାଜ୍ୟପାଳ  (କାର୍ଯ୍ୟକାରୀ) ଦାୟିତ୍ୱ ନିର୍ବାହ କରିଥିଲେ  । ଜୁଲାଇ ୦୬, ୧୯୯୨ରେ ତାଙ୍କର ଦେହାବସାନ ହେଲା । ମୃତ୍ୟୁ ବେଳକୁ ତାଙ୍କର ଦୁଇ ପୁଅ ଏବଂ ଦୁଇ ଝିଅ ଥିଲେ ।
ଦେବାଶିଷ ଦାସ  (ଜନ୍ମ ୨୭ ଜୁନ ୧୯୯୩) ଓଡ଼ିଶାର ଜଣେ ଚେସ ଖେଳାଳି । ସେ ୨୦୧୩ ମସିହାରେ ଚେସ ଗ୍ରାଣ୍ଡ ମାଷ୍ଟର  (ଜି. ଏମ.)ର ଆଖ୍ୟା ପାଇଛନ୍ତି । ଗ୍ରାଣ୍ଡ ମାଷ୍ଟର ଆଖ୍ୟା ପାଇବାରେ ସେ ଓଡ଼ିଶାରୁ ପ୍ରଥମ ଓ ଭାରତର ୩୪ ତମ ଖଳାଳି ଅଟନ୍ତି ।ବିଶ୍ୱ ଚେସ ମହାସଂଘ  ଦ୍ୱାରା ପ୍ରଦତ୍ତ ଏହି ଗ୍ରାଣ୍ଡ ମାଷ୍ଟର ଆଖ୍ୟା ଚେସ ଖେଳରେ ସବୁଠାରୁ ଶୀର୍ଷ ସ୍ତରର ଖେଳାଳିଙ୍କୁ ମିଳେ।
ଆକାର୍ବୋସ ହେଉଛି ଏକ ଔଷଧ ଯାହା ଉପ‌ଯୁକ୍ତ ଖାଦ୍ୟ ଏବଂ ବ୍ୟାୟାମ ସହିତ ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ହୁଏ । ଯେଉଁମାନେ ମେଟଫର୍ମିନ୍ ଗ୍ରହଣ କରିପାରିବେ ନାହିଁ କିମ୍ବା ଅନ୍ୟାନ୍ୟ ମଧୁମେହ ଔଷଧ ସ‌ହିତ ଏହା ବ୍ୟବହାର କରାଯାଇପାରେ । ଏହାର ଉପକାର ଅଳ୍ପ ଅଟେ । ପ୍ରତ୍ୟେକ ଭୋଜନ ସହିତ ଏହାକୁ ପାଟିରେ ଦିଆଯାଏ । ସର୍ବାଧିକ ପ୍ରଭାବ ନିମନ୍ତେ ୨ ସପ୍ତାହ ଲାଗିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ତରଳ ଝାଡ଼ା ଏବଂ ଅନ୍ତନଳୀ ଗ୍ୟାସ ବୃଦ୍ଧି ହୋଇଥାଏ । ଯେତେବେଳେ ଏକାକୀ ବ୍ୟବହାର କରାଯାଏ, ଏହା ସାଧାରଣତ କମ୍ ରକ୍ତରେ ଶର୍କରା ସୃଷ୍ଟି କରେ ନାହିଁ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବର୍ଦ୍ଧିତ ଯକୃତ ଏନଜାଇମ୍ ହୋଇପାରେ । ଅନ୍ତନଳୀରେ ଅବରୋଧ ହେବାର ଆଶଙ୍କା ଥିବା ଲୋକଙ୍କ ବ୍ୟବହାର ସୁପାରିଶ କରାଯାଏ ନାହିଁ। କାର୍ବୋହାଇଡ୍ରେଟ୍ ହଜମକୁ ମନ୍ଥର କରି ଏହା କାମ କରେ । ୧୯୯୫ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଆକାର୍ବୋଜ୍ ଅନୁମୋଦିତ ହୋଇଥିଲା । ଏହା ଏକ ଜେନେରିକ୍ ଔଷଧ ନାମରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏକ ମାସର ଔଷଧ ଖର୍ଚ୍ଚ ୨୦୨୧ରେ ୧୬ ଡଲାର ଥିଲା । ଯୁକ୍ତରାଜ୍ୟରେ ଏହାର ମୂଲ୍ୟ ପ୍ରାୟ ୧୫ପାଉଣ୍ଡ ।
ମୋ କୋଳ ତୋ ଝୁଲଣା ୨୦୦୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।
ରାମ ଚନ୍ଦ୍ର ରାମ  (୧ ଜାନୁଆରୀ ୧୯୨୨ - ୨୬ ନଭେମ୍ବର ୧୯୯୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ରାମ ଚନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୫୦ ମସିହାରେ ମୁକ୍ତିଲାଭ କରିଥିବା କଲ୍ୟାଣ ଗୁପ୍ତ ଓ ଅନନ୍ତ ପଟ୍ଟନାୟକଙ୍କ ନିର୍ଦ୍ଦେଶିତ ସପ୍ତଶଯ୍ୟା କଥାଚିତ୍ରରେ ସେ ଅଭିନୟ ମଧ୍ୟ କରିଥିଲେ। ଜନ୍ମ, ପରିବାର ଓ ଶିକ୍ଷା ରାମ ଚନ୍ଦ୍ର ରାମ ୧୯୨୨ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବନମାଳୀ ରାମ ଏବଂ ପତ୍ନୀଙ୍କ ନାମ ସରସ୍ୱତୀ ଦେବୀ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ରାମ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କାର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରାମ ଚନ୍ଦ୍ର ରାମ ୧୯୯୩ ମସିହାର ନଭେମ୍ବର ମାସ ୨୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଅଲ ।
ଜାହିରା ପୀଠ ବା ଜାହେର୍ ଗାଳ୍   ସାଧାରଣ ଭାବରେ ଜାହେର୍ କୁହାଯାଏ । ଏହା ଅଷ୍ଟ୍ରାେ ଏସିୟାଟିକ୍ ଶ୍ରେଣୀର ଅଦିବାସୀ ଯଥା ସାନ୍ତାଳ, ହୋ, ମୁଣ୍ଡା, ମାହାଲେ, ବିର୍ ହଳମାନଙ୍କର  (ଏହି ଶ୍ରେଣୀର ସମ୍ପ୍ରଦାୟ ନିଜର ଧର୍ମ ସାର୍ନା,ସାରି ସାର୍ନା, ସାରି ଧରମ ଇତ୍ୟାଦି ଭାବରେ ପରିଚୟ ଦେଇଥାନ୍ତି) ମୁଖ୍ୟ ଧର୍ମୀୟ ସ୍ଥଳୀ  । ଗ୍ରାମର ପୂର୍ବ ଦିଗରେ ଅବସ୍ଥାପିତ ଶାଳ ବୃକ୍ଷ ପରିବେଷ୍ଟିତ କ୍ଷୁଦ୍ର ବନାଞ୍ଚଳଟି ହେଉଛି ଏହି ଜାହିରା ପୀଠ ବା ଜାହେର ଗାଳ୍ । ଜାହେର ଗାଳଟି ପୂର୍ବ ଦିଗକୁ ମୁହାଁଇ ଥାଏ । ଜାହିରାରେ ମାରାଂବୁରୁ, ଜାହେର ଅାୟ, ଲିଟା ଗସାଁୟ, ମଣେକ ତୁରୁୟକ ଇତ୍ୟାଦି ଦେବା ଦେବୀ ପୂଜା ପାଇଥାନ୍ତି । ଜାହେର ଗାଳ୍ ସାର୍ନା ଧର୍ମାଲମ୍ବୀଙ୍କର ଏକ ପବିତ୍ର ସ୍ଥାନ । ଜାହେରଗାଳ୍‌ରେ ପୂଜା କରୁଥିବା ବ୍ୟକ୍ତି ବିଶେଷଙ୍କୁ ନାୟକେ କୁହାଯାଏ, ଜାହେରଗାଳ୍‌ର ସମସ୍ତ ପୂଜାକୁ ନାୟକେ ସମ୍ପାଦନ କରିଥାନ୍ତି ।
ୱିଲହେମ କନରାଡ ରଣ୍ଟଜେନ  ( : ୨୭ ମାର୍ଚ୍ଚ ୧୮୪୫ରୁ ୧୦ ଫେବୃଆରୀ) ଜର୍ମାନୀ ଦେଶର ଜଣେ ପଦାର୍ଥ ବିଜ୍ଞାନୀ ଥିଲେ  । ସେ ୮ ନଭେମ୍ବର ୧୮୯୫ ମସିହାରେ ଗୋଟିଏ ଇଲେକ୍ଟ୍ରୋମ୍ୟାଗନେଟିକ ୱେଭଲେନ୍ଥ ଆବିଷ୍କାର କଲେ ଯାହା ଅଧୁନା ଏକ୍ସ- ରେ  ନାମରେ ପରିଚିତ ଓ ଏଥି ନିମନ୍ତେ ୧୯୦୧ ମସିହାରେ ପଦାର୍ଥ ବିଜ୍ଞାନରେ ତାଙ୍କୁ ପ୍ରଥମ ନୋବେଲ ପୁରସ୍କାର ମିଳିଥିଲା । ତାଙ୍କୁ ସମ୍ମାନ ଜଣେଇ ଆଇ.ୟୁ.ପି.ଏ.ସି.  ( : ) ସଂସ୍ଥା ୨୦୦୪ ମସିହାରେ ଗୋଟିଏ ଏଲିମେଣ୍ଟ ୧୧୧କୁ ତାଙ୍କ ନାମାନୁସାରେ ରଣ୍ଟଜେନିଅମ ନାମ ଦିଆଗଲା  । ଜୀବନୀ ରଣ୍ଟଜେନଙ୍କ ପିତା ଜଣେ ଲୁଗା ପ୍ରସ୍ତୁତକାରୀ ଓ ବେପାରୀ ଥିଲେ ଓ ମାଆଙ୍କ ନାମ ଚାର୍ଲୋଟ   ଥିଲା । ଜୁରିକର ଫେଡେରାଲ ପଲିଟେକ୍‌ନିକ୍ ଇନ୍‌ସ୍ଟିଚ୍ୟୁଟରେ ସେ ମେକାନିକାଲ ଇଞ୍ଜିନିଅରିଙ୍ଗ ପାସ କରିଥିଲେ । ସେ ୧୮୬୯ ମସିହାରେ ଜୁରିକ ୟୁନିଭରସିଟିରୁ ପି.ଏଚ୍.ଡି ଲାଭ କରିଥିଲେ । ସେ ୧୮୭୩ ମସିହାରେ ତାଙ୍କର ପ୍ରଫେସର ଅଗଷ୍ଟ କୁଣ୍ଡତଙ୍କ   ପ୍ରିୟ ଛାତ୍ର ହୋଇ ତାଙ୍କ ସହ ସ୍ଟ୍ରାସବର୍ଗ ୟୁନିଭରସିଟିକୁ ଆସିଥିଲେ । ସେ ୧୮୭୪ ମସିହାରେ ସ୍ଟ୍ରସବର୍ଗ ୟୁନିଭରସିଟିରେ ଲେକ୍‌ଚରର୍ ରୂପେ ଯୋଗ ଦେଇଥିଲେ ଓ ୧୮୭୫ ମସିହାରେ ହୋହେନ୍‌ହେମ୍‌ଠାରେ ଏକାଡେମି ଅଫ ଏଗ୍ରିକଲଚର ଅନୁଷ୍ଠାନରେ ପ୍ରଫେସର ହୋଇଥିଲେ । ଆନ୍ନା ବର୍ଥା ଲୁଡବିଗ ତାଙ୍କର ପତ୍ନୀ ଥିଲେ ଓ ତାଙ୍କର ଜୋସେଫାଇନ ନାମରେ ଗୋଟିଏ ପାଳିତା କନ୍ୟା ଥିଲା ଯିଏ ଜୋସେଫାଇନଙ୍କି ଭାଇଙ୍କ ଝିଅ ଥିଲେ । ଅନ୍ତନଳୀ କର୍କଟ ରୋଗରେ ପୀଡ଼ିତ ହୋଇ ରଣ୍ଟଜେନ ୧୮୨୩ ମସିହାରେ ଦେହ ତ୍ୟାଗ କଲେ । ସେ ସର୍ବଦା ଶିଶାର ପୋଷାକ ପିନ୍ଧୁ ଥିବାରୁ କର୍କଟ ରୋଗ ରାଡିଏସନ ଯୋଗୁ ହେବା କାରଣକୁ ଅସ୍ୱୀକାର କରାଯାଏ । ରଣ୍ଟଜେନ ତାଙ୍କର କୌଣସି ଆବିଷ୍କାରକୁ ପେଟେଣ୍ଟ କରୁ ନ ଥିଲେ । ନୋବେଲ ପୁରସ୍କାର ଅର୍ଥକୁ ସେ ଉର୍ଜବର୍ଗ ୟୁନିଭରସିଟିକୁ ଦାନ କରିଦେଇଥିଲେ । ତାଙ୍କ ଶେଷ ଜୀବନରେ ସେ ବ୍ୟାଙ୍କରପ୍ଟ ହୋଇଯାଇଥିଲେ ଓ ମ୍ୟୁନିକ ପାଖରେ ଥିବା ବେଲ୍‌ହେମଠାରେ ତାଙ୍କର ନିଜ ଗ୍ରାମ ଘରେ ରହୁଥିଲେ । ତାଙ୍କର ଉଇଲ ଅନୁସାରେ ତାଙ୍କର ବ୍ୟକ୍ତିଗତ ଓ ବୈଜ୍ଞାନିକ ପତ୍ରାଳାପ ସବୁ ନଷ୍ଟ କରିଦିଆଯାଇଥିଲା । ଆଧାର ପୁରସ୍କାର ଓ ସମ୍ମାନ ରମଫୋର୍ଡ ମେଡାଲ  ( - ୧୮୯୬ ମସିହା) ମ୍ୟାଟେଉଉସି ମେଡାଲ  ( - ୧୮୯୬ ମସିହା) ଏଲିଅଟ କ୍ରେସନ୍ ମେଡାଲ  ( - ୧୮୯୭ ମସିହା) ନୋବେଲ ପୁରସ୍କାର  ( - ୧୯୦୧ ମସିହା) ଆଇ.ୟୁ.ପି.ଏ.ସି.  ( : ) ସଂସ୍ଥା ୨୦୦୪ ମସିହାରେ ଗୋଟିଏ ଏଲିମେଣ୍ଟ ୧୧୧କୁ ତାଙ୍କ ନାମାନୁସାରେ ରଣ୍ଟଜେନିଅମ ନାମ ଦିଆଗଲା  ।
ଖୁଦୁରୁକୁଣୀ ଓଷା ଓଡ଼ିଶାର ଏକ ପାରମ୍ପାରିକ ଓଷା । ଏହା ଭାଲୁକୁଣି ଓଷା ଓ ଢିଙ୍କି ଓଷା ଭାବେ ମଧ୍ୟ ପରିଚିତ । ଏହାକୁ କୁଆଁରୀ ଓଡ଼ିଆ ଝିଅମାନେ ପାଳନ କରିଥାନ୍ତି । ଏଥିରେ ଖୁଦୁରୁକୁଣୀଙ୍କର ପୂଜାର୍ଚ୍ଚନା କରାଯାଇଥାଏ । ଓଡ଼ିଶାରେ ସାଧବ ପୁଅମାନେ ସୁଦୂର ଅତୀତରେ ଦେଶବିଦେଶକୁ ବଣିଜ କରିବା ନିମନ୍ତେ ଯାଉଥିଲେ । ସେହିପରି ଏକ ସାତ ସାଧବ ଭାଇ ଓ ସେମାନଙ୍କ ଅଲିଅଳି ଭଉଣୀ ତଅପୋଇକୁ ଭାଉଜମାନେ ଯାତନା ଦେବା ଓ ଖୁଦୁରୁକୁଣୀଙ୍କୁ ପୂଜି ସେଥିରୁ ମୁକ୍ତି ମିଳିବାକୁ ନେଇ ଏହି ଓଷାର ଆରମ୍ଭ । ଝିଅମାନେ ଦୂରରେ ଥିବା ଆତ୍ମୀୟ ଓ ମୁଖ୍ୟତଃ ଭାଇମାନଙ୍କର ମଙ୍ଗଳ ମନାସି ଏହି ଓଷା ପାଳିଥାନ୍ତି । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ପୁରାତନ ଯୁଗରେ ବର୍ତ୍ତମାନର କେନ୍ଦ୍ରାପଡ଼ା ଜିଲ୍ଲାର ସାତଭାୟା ସାତଜଣ ସାଧବ ଭାଇ ବୋଇତରେ ଦୂରଦେଶକୁ ବଣିଜ କରିବା ନିମନ୍ତେ ଯାଉଥିଲେ । ବର୍ଷରେ ଗୋଟିଏ ଦିନରେ ସେମାନେ ଘରକୁ ଲେଉଟି ଆସୁଥିଲେ । ଏହି ଦିନ ତାଙ୍କର ଗୋଟିଏ ମାତ୍ର ଭଉଣୀ ତଅପୋଇ ଏହି ଓଷା ଭାଇମାନଙ୍କର ଶୁଭ ମନାସିବା ପାଇଁ ପାଳୁଥିଲେ । ସେହି ଦିନଠାରୁ କୁଆଁରୀମାନେ ଏହା କରିବାର ବିଧି ରହିଛି । ପାଳନ ବିଧି ଏହା ଏକ ଭାଦ୍ରବ ମାସର ରବିବାରରେ ପଡ଼ିଥାଏ । ଏହି ଦିନ ସକାଳୁ କୁଆଁରୀ ଝିଅମାନେ ଖୁଦୁରୁକୁଣୀ ଠାକୁରାଣୀଙ୍କୁ ଖୁଦ ଭଜା, ଲିଆ, ଉଖୁଡ଼ା, କଣ୍ଟିଆଳି କାକୁଡ଼ି ଆଦି ଭୋଗ ଭାବରେ ଅର୍ପଣ କରିଥାନ୍ତି । ତେବେ ଖୁଦଭଜା ଠାକୁରାଣିଙ୍କର ସବୁଠୁ ପ୍ରିୟ ବୋଲି ମନେ କରାଯାଇଥାଏ ଓ ତାହାଙ୍କୁ  "ଖୁଦରଙ୍କୁଣି"  ବା ଖୁଦ ପାଇଁ ବାଇ ବୋଲି ଶ୍ରଦ୍ଧାରେ କୁହାଯାଇଥାଏ ଯାହା ପାଇଁ ତାହାଙ୍କର ନାମ ଖୁଦୁରୁକୁଣୀ ହୋଇଛି । ଝିଅମାନେ ଗାଧୋଇ ପାଧୋଇ କନିଅର, ଚମ୍ପା, ଗୋଡ଼ିବବାଣ, ମାଳତୀ, ମନ୍ଦାର ଓ କଇଁ ଆଦି ଫୁଲ ତୋଳି ମାଟିରେ ବା ବାଲିରେ ଛୋଟ ଛୋଟ ଦେଉଳ ତୋଳି ତାହାକୁ ଫୁଲରେ ସଜାଇଥାନ୍ତି ଓ ସେଥିରେ ଠାକୁରାଣିଙ୍କୁ ଅଧିଷ୍ଠିତ କରାଇ ପୂଜା କରିଥାନ୍ତି ଓ ଯେଝା ଘରକୁ ଲେଉଟିଆସିଥାନ୍ତି । ତାହା ପରେ ସେମାନେ ଅଢ଼େଇ ମୁଠା ଉଷୁନା ଚାଉଳରେ ବିନା ଲୁଣରେ ଭାତ ରାନ୍ଧିଥାନ୍ତି । ଭାତ ରନ୍ଧା ହେଲା ପରେ ସେଥିରେ ଲୁଣ ମିଶାଇଥାନ୍ତି । ଏହା ପରେ ସେମାନେ ଫୁଲ ମାଳ କରି ଠାକୁରାଣୀଙ୍କୁ ସଜାଇଥାନ୍ତି । ଗାଁମାନଙ୍କରେ ଖୁଦୁରୁକୁଣୀଙ୍କୁ ଢିଙ୍କିଶାଳରେ ପୂଜା କରାଯାଇଥାଏ । ଏହି ଜାଗାଟିକୁ ଗୋବରରେ ଲିପା ପୋଛା କରି ସେଠାରେ ଦେବୀଙ୍କୁ ଅଧିଷ୍ଠିତ କରାଯାଇଥାଏ । ଏଥିରେ ରଙ୍ଗବେରଙ୍ଗର ମୁରୁଜରେ ଝୋଟି ଚିତା ପକାଯାଇଥାଏ । ଫୁଲରେ ତୋରଣ ସବୁ ତିଆରି କରାଯାଇଥାଏ । ଦିନ ସାରା ଏହି ସଜାଣିରେ ସମୟ ବିତିବା ପରେ ସଞ୍ଜବେଳରେ ପୂଜା ଆରମ୍ଭ ହୋଇଥାଏ । ପାଳନ ବେଳେ ଝିଅମାନେ ଗୀତ ବୋଲିଥାନ୍ତି: ଆମ ଭାଲକୁଣ୍ଡି ଖାଏ ଲିଆ, ତୁମ ଭାଲକୁଣ୍ଡି ମୁହଁରେ ନିଆଁ । ଏଥିରେ ଝିଅମାନେ ତଅପୋଇ ଗୀତ ଗାଇଥାନ୍ତି । ପିଢ଼ି ପରେ ପିଢ଼ି ଏହି ଗୀତ ଲୋକ ସାହିତ୍ୟ ଭାବରେ ଲୋକମୁଖରେ ଆଜି ଯାଏଁ ଚଳିଆସୁଅଛି । ଏବେ ଏହା ଛପା ହୋଇ ମିଳୁଅଛି । ପ୍ରଥମ ପାଳିରେ ଦୁର୍ଗାଙ୍କର ମହିଷାସୁର ବଧ ବାବଦରେ ବଖଣାଯାଇଅଛି । ୨ୟ ପାଳିଟି ହେଉଛି  "ତଅପୋଇ" , ଏଥିରେ ଏହି ସାଧବ ଝିଅର ଦୟନୀୟ କାହାଣୀ, ଭାଉଜମାନଙ୍କର ଦୂରାଚାର, ସାନ ଭାଉଜଙ୍କ ଦୟା ଓ ତଅପୋଇର ଉଦ୍ଧାର ଆଦି ବଖଣାଯାଇଅଛି । ଏହି ଦୁଇଟି ପାଳି ଏହି ଓଷାରେ ପଢ଼ାଯାଇଥାଏ । ପ୍ରଥମଟିରେ ଦୁର୍ଗାଙ୍କର ଅସୁର ଶକ୍ତିର ବିନାଶ ଓ ଦ୍ୱିତୀୟଟିରେ ତଅପୋଇର ଦୁଃଖ, କଷଣକୁ ସହିବା ଓ ତାହାପରର ଆନନ୍ଦ ଏହି ଓଷାର ମୁଖ୍ୟ ବିଷୟ ହୋଇଥାଏ । ପୂଜା ଓ ବନ୍ଦାପନା ଶେଷରେ ଖୁଦୁରୁକୁଣୀଙ୍କ ମୂର୍ତ୍ତୀକୁ ଜଳ-ବିସର୍ଜନ କରାଯାଇଥାଏ ।
ର‍୍ୟାଡ଼ନ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୮୬ । ଧର୍ମ ଭୌତିକ ରସାୟନିକ ସମସ୍ଥାନିକ ଉପସ୍ଥିତି ଗଠନ ଉତ୍ପାଦନ ବ୍ୟବହାର ଆହୁରି ଦେଖନ୍ତୁ ଆଧାର ବାହାର ଲିଙ୍କ    '   2009-12-18 . 2011-10-02 ., .  ' '    2013-04-12 . 2001-07-18 ., 2008 : .  , - 2000 , : : . ?
ଅମିତ ମୈତ୍ରଙ୍କ ନିର୍ଦ୍ଦେଶନାରେ ନିର୍ମିତ, ଛାୟାବାଣୀ ପ୍ରତିଷ୍ଠାନର ଓଡ଼ିଆ କଥାଚିତ୍ର ଅଦିନ ମେଘ ୧୯୭୦ ମସିହାରେ ମୁକ୍ତିଲାଭ କରିଥିଲା ।
ରାବେର, ମହାରାଷ୍ଟ୍ର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଜଲ୍‌‌ଗାଓଁ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାବେର, ମହାରାଷ୍ଟ୍ର ୨୧.୨୪୭୫ ଉତ୍ତର ଅକ୍ଷାଂଶ ଓ ୭୬.୦୩୪୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାବେର, ମହାରାଷ୍ଟ୍ର ସହରର ମୋଟ ଜନସଂଖ୍ୟା ୨୫୯୪୯ ଅଟେ । ସେଥି ମଧ୍ୟରୁ ୫୧.୬୮% ଜଣ ପରୁଷ ହୋଇଥିବା ବେଳେ ୪୮.୩୨% ଜଣ ନାରୀ ଅଟନ୍ତି । ରାବେର, ମହାରାଷ୍ଟ୍ରର ସାକ୍ଷରତା ହାର ୬୪.୯୩% ଅଟେ । ଏହା ଜାତୀୟ ହାରଠାରୁ -୦.୦୯% ପ୍ରତିଶତ କମ ଅଟେ । ସେଥିରୁ ୩୭.୧୦% ପ୍ରତିଶତ ପୁରୁଷ ଓ ୨୭.୮୩% ନାରୀ ଅଟନ୍ତି । ୧୫.୦୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ରାବେର, ମହାରାଷ୍ଟ୍ରର ସରକାରୀ ଭାଷା ଅଟେ ।
ପାର୍ଦି ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ବଲ୍ସଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାର୍ଦି ୨୦.୫୦୮୭ ଉତ୍ତର ଅକ୍ଷାଂଶ ଓ ୭୨.୯୪୫୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୬୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାର୍ଦି ସହରର ମୋଟ ଜନସଂଖ୍ୟା ୨୫୨୪୧ ଅଟେ । ସେଥି ମଧ୍ୟରୁ ୫୧.୨୧% ଜଣ ପରୁଷ ହୋଇଥିବା ବେଳେ ୪୮.୭୯% ଜଣ ନାରୀ ଅଟନ୍ତି । ପାର୍ଦିର ସାକ୍ଷରତା ହାର ୭୬.୨୩% ଅଟେ । ଏହା ଜାତୀୟ ହାରଠାରୁ ୧୧.୩୯% ପ୍ରତିଶତ କମ ଅଟେ । ସେଥିରୁ ୪୧.୬୪% ପ୍ରତିଶତ ପୁରୁଷ ଓ ୩୪.୫୯% ନାରୀ ଅଟନ୍ତି । ୧୦.୩୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ପାର୍ଦିର ସରକାରୀ ଭାଷା ଅଟେ ।
ରାଫା ନାନଜେବା ତୋରସା  (ଜନ୍ମ: ୯ ସେପ୍ଟେମ୍ବର ୧୯୯୮) ଜଣେ ବାଂଲାଦେଶୀ ଅଭିନେତ୍ରୀ, ଦୂରଦର୍ଶନ ଉପସ୍ଥାପିକା ତଥା ସୌନ୍ଦର୍ଯ୍ୟ ପ୍ରତିଯୋଗିତା ମିସ୍ ୱାରଲ୍ଡ୍ ବଙ୍ଗଳାଦେଶ ୨୦୧୯ର ବିଜୟୀନି  । ସେ ମିସ୍ ୱାରଲ୍ଡ ୨୦୧୯ରେ ବାଂଲାଦେଶର ପ୍ରତିନିଧିତ୍ୱ କରିଥିଲେ । ୨୦୧୭ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୧୯ ମସିହାରୁ ସ୍ମାଇଲ୍ ଫାଉଣ୍ଡେସନ୍ ନାମକ ଏକ ଅଣଲାଭକାରୀ ସେବା ସଂସ୍ଥା ମଧ୍ୟ ସେ ଚଳାଇ ଆସୁଛନ୍ତି । ଜନ୍ମ, ପ୍ରାରମ୍ଭିକ ଜୀବନ ଏବଂ ପରିବାର ତୋରସା ୧୯୯୮ ମସିହାର ସେପ୍ଟେମ୍ବର ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଶେଖ୍ ମୋର୍ସେଦ ଜଣେ ଓକିଲ ଥିଲେ ଏବଂ ତାଙ୍କ ମାତାଙ୍କ ନାମ ଶର୍ମିନା ଅକ୍ତର ଯିଏକି ଜଣେ ଗୃହିଣୀ । ତାଙ୍କର ପିତା ୨୦୧୪ ମସିହାରେ ମୃତ୍ୟୁବରଣ କରିଥିଲେ । ତାଙ୍କର ଜଣେ ସାନ ଭାଇ ଅଛନ୍ତି । ପେଶା ତୋରସା ଏକାଧାରରେ ବିଭିନ୍ନ କଳାର ଅଧିକାରିଣୀ ଅଟନ୍ତି; ସେ ଜଣେ ତାଲିମପ୍ରାପ୍ତ ଭାରତନାଟ୍ୟମ୍ ଏବଂ କଥକ ନୃତ୍ୟଶିଳ୍ପୀ; ଜଣେ ଥିଏଟର କଳାକାର, ମାଇମ୍ କଳାକାର, ଉପସ୍ଥାପିକା ଏବଂ ଗାୟିକା । ୧୧ ବର୍ଷ ବୟସରୁ ସେ ବଙ୍ଗଳାଦେଶର ଲାୟନ୍ସ୍ କ୍ଲବ ଇଣ୍ଟରନ୍ୟାସନାଲରେ ସ୍ୱେଚ୍ଛାସେବୀ ଅଥବା  " "  ଭାବରେ କାର୍ଯ୍ୟ କରୁଛନ୍ତି । ୨୦୦୯ ମସିହାରେ ବଙ୍ଗଳାଦେଶରେ ହୋଇଥିବା ଏକ ଲୋକନୃତ୍ୟ ପ୍ରତିଯୋଗିତା, ବଙ୍ଗବନ୍ଧୁ ଜାତୀୟ ଶିଶୁ ପ୍ରତିଯୋଗିତାରେ ସେ ଭାଗନେଇଥିଲେ ଏବଂ ବିଜୟୀ ହୋଇ ସେବେକାର ବାଂଲାଦେଶର ପ୍ରଧାନମନ୍ତ୍ରୀ ଶେଖ ହସିନାଙ୍କଠାରୁ ପୁରସ୍କାର ଗ୍ରହଣ କରିଥିଲେ । ସେ ଜାପାନ ଗସ୍ତ ପାଇଁ ଏକ ସରକାରୀ ଅନୁଦାନ ମଧ୍ୟ ଜିତିଥିଲେ, କିନ୍ତୁ ସେ ଦିଲ୍ଲୀରେ ଅନୁଷ୍ଠିତ ହୋଇଥିବା ମାଇମ୍ ପ୍ରତିଯୋଗିତାରେ ବାଂଲାଦେଶର ପ୍ରତିନିଧିତ୍ୱ କରୁଥିବାରୁ ଯୋଗ ଦେଇପାରିନଥିଲେ । ସେ ଚିତ୍ତଗଙ୍ଗ ବିଶ୍ୱବିଦ୍ୟାଳୟର ଆନ୍ତର୍ଜାତୀୟ ସମ୍ପର୍କ ବିଭାଗରେ ସ୍ନାତକ କରୁଥିଲେ । ୨୦୧୦ ମସିହାରେ ହୋଇଥିବା ବଙ୍ଗଳାଦେଶୀ ଜାତୀୟ ଯୁବ ପ୍ରତିଯୋଗିତାରେ ଭାରତନାଟ୍ୟମ୍‌ରେ ସ୍ୱର୍ଣ୍ଣ ପଦକ ଜିତିଥିଲେ । ୨୦୧୦ ମସିହାରେ ଏନ୍‌ଟିଭିର ମାର୍କସ୍ ଅଲ୍ ରାଉଣ୍ଡର୍ ପ୍ରତିଯୋଗିତାରେ ସେ ୨ୟ ସ୍ଥାନ ଅଧିକାର କରିଥିଲେ । ୨୦୧୫ ମସିହାରେ ସେ ଚିତ୍ତଗଙ୍ଗ ଡିଭିଜିନାଲ୍‌ରୁ ବଙ୍ଗଳାଦେଶୀ ଜାତୀୟ ବିଜ୍ଞାନ ପ୍ରତିଯୋଗିତାରେ ପ୍ରଥମ ପୁରସ୍କାର ଜିତିଥିଲେ । ଅଭିନୟ ଜୀବନ ୨୦୧୭ ମସିହାରେ ତୋରସା ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ହାଲଦ୍, ଯାହାର ନିର୍ଦ୍ଦେଶନା ଦେଇଥିଲେ ତାଉକିର୍ ଅହମ୍ମଦ । ଚିତ୍ତଗଙ୍ଗର ହାଲ୍‌ଦା ନଦୀର ମତ୍ସଜୀବିଙ୍କ ଜୀବିକା ଉପରେ ଆଧାରିତ ଏହି କଥାଚିତ୍ରରେ ତୋରସା ହଶୁ ଭୂମିକାରେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହ ମୁଶାରଫ୍ କରିମ୍, ଜାହିଦ୍ ହାସନ୍, ନୁସରତ ଇମରୋଜ ଟିଶା, ଫଜରୁଲ୍ ରହମାନ୍ ବାବୁ, ଦିଲାରା ଜମାନ୍, ଶହେଦ୍ ଅଲ୍ଲୀ, ରୁନା ଖାନ୍‌ଙ୍କ ଭଳି କଳାକାରମାନେ ଅଭିନୟ କରିଥିଲେ । ମିସ୍ ୱାଲର୍ଡ ୧୧ ଅକ୍ଟୋବର ୨୦୧୯ରେ ତୋରସାଙ୍କୁ ମିସ୍ ୱାରଲ୍ଡ ବାଂଲାଦେଶ ୨୦୧୯ ଭାବରେ ମୁକୁଟ ପିନ୍ଧାଯାଇଥିଲା । ତାଙ୍କୁ ମିସ୍ ୱାରଲ୍ଡ ବାଂଲାଦେଶ ୨୦୧୮ର ବିଜୟିନୀ ଜନ୍ନାତୁଲ୍ ଫେଡର୍ସ୍ ଓସିଙ୍କଦ୍ୱାରା ମୁକୁଟ ପିନ୍ଧାଯାଇଥିଲା । ଏହାପରେ ସେ ୨୦୧୯ ମସିହାର ମିସ୍ ୱାରଲ୍ଡ ପ୍ରତିଯୋଗିତାରେ ବଙ୍ଗଳାଦେଶର ପ୍ରତିନିଧିତ୍ୱ କରିଥିଲେ । ସମାଜ ସେବା ୨୦୧୯ ମସିହାରେ ତୋରସା ସ୍ମାଇଲ୍ ଫାଉଣ୍ଡେସନ୍ ନାମକ ଏକ ଅଣଲାଭକାରୀ ସେବା ସଂସ୍ଥାର ପ୍ରତିଷ୍ଠା କରିଥିଲେ ।
ସିଫିଲିସ୍ ଏକ ଯୌନସଞ୍ଚାରିତ ସଂକ୍ରମଣ ରୋଗ ଯାହା ଟ୍ରେପୋନେମା ପାଲିଡମ୍  (ପାଲିଡମ୍ ଉପସ୍ପେସି) ନାମକ ଜୀବାଣୁଦ୍ୱାରା ହୁଏ  । ସଞ୍ଚାରଣର ପ୍ରାଥମିକ ପଥ ହେଲା ଯୌନ ସ୍ପର୍ଶ; ଏହା ଗର୍ଭାବସ୍ଥାରେ ମାଆଠାରୁ ଫିଟସ୍ ବା ଗର୍ଭସ୍ଥ ଶିଶୁକୁ ସଞ୍ଚାରିତ ହୋଇ ଜନ୍ମଗତ ସିଫିଲିସ୍ ହୁଏ । ସମ୍ପର୍କୀୟ ଟ୍ରେପୋନେମା ପାଲିଡମ୍ ଯୋଗୁ ୟଜ୍ ରୋଗ  (ପର୍ଟେନ୍ୟୁ ଉପବିଭାଗ) ଓ ବେଜେଲ ରୋଗ  (ଏଣ୍ଡେମିକମ୍) ମଧ୍ୟ ହୁଏ  । ଏହି ରୋଗର ଚିହ୍ନ ଓ ଲକ୍ଷଣ ସମୂହ ରୋଗର ଚାରୋଟି ପାବଚ୍ଛ ବା ସ୍ଟେଜ୍  (ପ୍ରାଇମେରି, ସେକଣ୍ଡାରି, ଲେଟେଣ୍ଟ ଓ ଟର୍ସିଆରି) ଉପରେ ଥିବା ଅବସ୍ଥା ଉପରେ ନିର୍ଭର କରେ  । ପ୍ରଥମ ସ୍ଟେଜରେ ଗୋଟିଏ ସାଙ୍କର ଦେଖାଯାଏ ଯେଉଁଥିରେ ଗୋଟିଏ ଟାଣ, ଯନ୍ତ୍ରଣାବିହୀନ ଓ ଗଲୁ ନ ହେଉଥିବା ଚର୍ମ ଘାଆ ଦେଖାଯାଏ, କିନ୍ତୁ ଅନେକ ଗୁଡ଼ିଏ ଘାଆ ମଧ୍ୟ ଦେଖାଯାଏ । ଏହା ପୁରୁଷ ଯୌନାଙ୍ଗରେ, ମହିଳାଙ୍କ ପ୍ରଜନନ ପଥରେ,ପାଟିରେ ଓ ମଳଦ୍ୱାରରେ ହୁଏ । ପ୍ରଥମ ଜୀବାଣୁ ସଂସ୍ପର୍ଶରେ ଆସିବାର ୨୧ ଦିନ ପରେ ଏହି ରୋଗ ଆରମ୍ଭ ହୁଏ ଓ ଚିକିତ୍ସା ବିହୁନେ ୪ରୁ ୮ ସପ୍ତାହ ମଧ୍ୟରେ ଉପଶମ ହୋଇଯାଏ । ଦ୍ୱିତୀୟକ ବା ସେକେଣ୍ଡାରି ସିଫିଲିସ୍‌ରେ   ରାସ୍ ହୁଏ ଓ ଏହା ପାପୁଲି ଓ ପାଦରେ ହୁଏ । ପାଟି ଓ ଯୋନୀ ମଧ୍ୟରେ ଦେଖାଯାଏ । ଲୁକ୍କାୟିତ ସିଫିଲିସ୍‌ରେ   କୌଣସି ଲକ୍ଷଣ ଦେଖାଯାଏ ନାହିଁ ଓ ଏହା ବର୍ଷ ବର୍ଷ ଧରି ରହିଥାଏ । ତୃତୀୟକ ବା ଟର୍ସିଆରି ସିଫିଲିସ୍‌ରେ   ଗମାସମୂହ  (ନରମ ଅଣ-କର୍କଟ ବୃଦ୍ଧି),ସ୍ନାୟୁ ରୋଗ କିମ୍ବା ହୃଦ୍ ରୋଗ ହୁଏ  । ଏହି ରୋଗ ବିରାଟ ଅନୁକରଣୀୟ ରୋଗ  " "  ନାମରେ ମଧ୍ୟ ପରିଚିତ କାରଣ ଏହା ଅନିୟମିତ ଓ ଅନ୍ୟ ରୋଗମାନଙ୍କର ବିବିଧ ଲକ୍ଷଣ ଦେଖାଏ । ସିଫିଲିସ୍ ରୋଗ ଯୌନ କ୍ରିୟା ସମୟରେ ସଞ୍ଚାରିତ ହୁଏ । ଗର୍ଭାବସ୍ଥାରେ ବା ପ୍ରସବ ସମୟରେ ମାତାଠାରୁ ଶିଶୁକୁ ରୋଗ ସଞ୍ଚାରିତ ହୋଇ ଜନ୍ମଜ ସିଫିଲିସ୍ ରୋଗ ହୁଏ । ଟ୍ରେପାନୋମା ପାଲିଡମ ସମ୍ପର୍କୀୟ ଅନ୍ୟ ମାନବ ରୋଗ ମଧ୍ୟ ହୁଏ, ଯଥା:- ୟଜ୍  ସବ୍‌ସ୍ପେସି ପର୍ଟେନ୍ୟୁ ଦ୍ୱାରା   , ପିଣ୍ଟା ରୋଗ  ସବ୍‌ସ୍ପେସି କରାଟେଅମ ଦ୍ୱାରା   ଓ ବେଜେଲ  ସବ୍‌ସ୍ପେସି ଏଣ୍ଡେମିକମ ଦ୍ୱାରା   ହୁଏ । ଏହି ରୋଗ ସାଧାରଣତଃ ରକ୍ତ ପରୀକ୍ଷା ଓ ଡାର୍କ ଫିଲ୍ଡ ମାଇକ୍ରୋସ୍କୋପିଦ୍ୱାରା ଜୀବାଣୁ ଚିହ୍ନଟ କରି ରୋଗ ନିର୍ଣ୍ଣୟ କରାଯାଏ । ସମସ୍ତ ଗର୍ଭବତୀ ମହିଳାଙ୍କର ଏହି ପରୀକ୍ଷା କରିବାକୁ ସେଣ୍ଟର ଫର ଡିଜିଜ କଣ୍ଟ୍ରୋଲ ସୁପାରିସ କରୁଛି । ଯୌନ ସମ୍ପର୍କ ନ ରଖିବା ବା ଯଦି ରଖାଯାଏ ତା 'ହେଲେ ଲେଟେକ୍ସ କଣ୍ଡୋମ ବ୍ୟବ ‌ହାର କରିବାଦ୍ୱାରା ଏହି ସଂକ୍ରମଣ କମ କରିହୁଏ । ସିଫିଲିସ୍ ରୋଗ ଆଣ୍ଟିବାୟୋଟିକ ଚିକିତ୍ସାରେ ଭଲ ହୋଇଯାଏ । ସର୍ବାଧିକ ପସନ୍ଦ ଯୋଗ୍ୟ ବେଞ୍ଜାଥିନ ପେନିସିଲିନ ଜି ଇଞ୍ଜେକସନ ମାଂସପେଶୀରେ ଅଧିକାଂଶ କେଶ୍‌ରେ ଦିଆଯାଏ । ପେନିସିଲିନ ଆଲର୍ଜି ଥିବା ରୋଗୀଙ୍କୁ ଡକ୍ସିସାଇକ୍ଲିନ ବା ଟେଟ୍ରାସାଇକ୍ଲିନ ଦିଆଯାଇପାରେ । ନିଉରୋସିଫିଲିସ ରୋଗ ଥିଲେ ପେନିସିଲିନ ଜି ପୋଟାସିଅମ ବା ସେଫଟ୍ରିଆକ୍ସୋନ ଔଷଧ ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ଚିକିତ୍ସା ସମୟରେ ଜ୍ୱର, ମୁଣ୍ଡବଥା ଓ ମାଂସପେଶୀ ଯନ୍ତ୍ରଣା ହୋଇପାରେ ଯାହାକୁ ଜାରିସ୍କ-ହର୍କସ୍‌ହେମର ରିଆକ‌ସନ୍ ନାମ ଦିଆଯାଇ ଥାଏ । ସନ ୨୦୧୩ରେ ୩୧୫,୦୦୦ ଲୋକଙ୍କୁ ସିଫିଲିସ ସଂକ୍ରମଣ ହୋଇଥିଲା । ସନ ୧୯୯୦ରେ ଏହି ରୋଗ ଯୋଗୁ ୨୦୨,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୦ରେ ଏହା କମିଯାଇ ୧୧୩,୦୦୦ ମୃତ୍ୟୁ ହୋଇଥିଲା । ସନ ୧୯୪୦ରେ ପେନିସିଲିନ ଉପଲବ୍‌ଦ ହେବା ପରଠାରୁ ଏହି ରୋଗୀ ସଂଖ୍ୟା କମିଥିବା ବେଳେ ସନ ୨୦୦୦ ପରେ ଏଚ.ଆଇ.ଭି ଯୋଗୁ ଏହାର ସଂଖ୍ୟା ପୁନଶ୍ଚ ବୃଦ୍ଧି ହେଉଛି । କିଛି ଅଂଶରେ ଏହାର କାରଣ ରୂପେ ଏକାଧିକ ଯୌନସାଥୀ, ବେଶ୍ୟାବୃତ୍ତି, କମ କଣ୍ଡୋମ ବ୍ୟବ‌ହାର ଓ ସମଲିଙ୍ଗି ପୁରୁଷ ସଙ୍ଗମକୁ ଦାୟୀ କରାଯାଉଛି । ସନ ୨୦୧୫ରେ ପ୍ରଥମ ରାଷ୍ଟ୍ରରୁପେ କ୍ୟୁବାରେ ମାତା-ଶିଶୁ ସିଫିଲିସ ସଂକ୍ରମଣ ମୂଳୋତ୍ପାଟନ ହୋଇଥିଲା ।
ରେ ସିଣ୍ଡ୍ରୋମ  (ଇଂରାଜୀ ଭାଷାରେ )ଏକ ଦୃତ ପ୍ରଗତିଶୀଳ ଏନସେଫାଲୋପାଥି/ଏନ‌କେଫାଲୋପାଥି   ରୋଗ  । ଏହି ରୋଗରେ ବାନ୍ତି, ବ୍ୟକ୍ତିତ୍ୱ ପରିବର୍ତ୍ତନ, ଦ୍ୱିଧା, ଅପସ୍ମାର   ଓ ଚେତାଶୂନ୍ୟତା   ଆଦି ଲକ୍ଷଣମାନ ଦେଖାଯାଏ । ସ୍ୱାଭାବିକ ଭାବରେ ଯକୃତ ବିଷାକ୍ତ   ହେଲେ ମଧ୍ୟ ଚର୍ମ ହଳଦିଆ ଦେଖାଯାଏ ନାହିଁ । ଏହି ରୋଗୀଙ୍କ ମଧ୍ୟରୁ ୨୦-୪୦% ମୃତ୍ୟୁ ବରଣ କରନ୍ତି ଓ ବଞ୍ଚିଥିବା ଏକ ତୃତୀୟାଂଶ ଲୋକଙ୍କର ମହତ୍ତ୍ୱପୂର୍ଣ୍ଣ ମସ୍ତିଷ୍କ କ୍ଷତି   ହୋଇଥାଏ । ରେ ସିଣ୍ଡ୍ରୋମର କାରଣ ଅଦ୍ୟାବଧି ଅଜ୍ଞାତ ଅଛି । ଇନଫ୍ଲୁଏଞ୍ଜା ବା ହାଡ଼ଫୁଟି ଭଳି ଭୁତାଣୁ ଜନିତ ରୋଗରୁ ଆରୋଗ୍ୟ ଲାଭ କରିବାର ଅଳ୍ପ ସମୟ ପରେ ଏହି ରୋଗ ସାଧାରଣତଃ ଆରମ୍ଭ ହୁଏ । ଏମାନଙ୍କ ମଧ୍ୟରୁ ୯୦% ପିଲା ଆସ୍ପିରିନ ଖାଇଥିବା ଜଣାଯାଏ । ଏହି ରୋଗ ନିମନ୍ତେ ଆଜନ୍ମ ମେଟାବୋଲିଜ୍ମ ଦୋଷ   ଏକ ସଙ୍କଟ ଦାୟକ ରୋଗ । ରକ୍ତ ପରୀକ୍ଷାରେ ଉଚ୍ଚ ଆମୋନିଆ ସ୍ତର  , ଅଳ୍ପ ଶର୍କରା ସ୍ତର   ଓ ଦୀର୍ଘ ପ୍ରୋଥ୍ରୋମ୍ବିନ  ‌ ସମୟ ମିଳେ । ଅଧିକାଂଶ ରୋଗୀଙ୍କର ହେପାଟୋମେଗାଲି   ବା ଯକୃତ ବୃଦ୍ଧି ହୋଇଥାଏ । ପିଲାଙ୍କୁ ଏ ରୋଗର ପ୍ରତିଷେଧ ନିମନ୍ତେ ଆସ୍ପିରିନ ଦେବାଠାରୁ ଦୂରରେ ରହିବା ଉଚିତ । ଆସ୍ପିରିନ ନ ଦେବାଦ୍ୱାରା ଏ ରୋଗ ପ୍ରାୟ ୯୦% କମିଯାଇଛି । ରୋଗ ଆରମ୍ଭ ହେବା ମାତ୍ରେ ନିର୍ଣ୍ଣୟ ହୋଇପାରିଲେ ଫଳାଫଳ ଉନ୍ନତ ହୁଏ । କେବଳ ସାହାଯ୍ୟକାରୀ   ଚିକିତ୍ସା ଦିଆଯାଏ । ମସ୍ତିଷ୍କ ଇଡିମାରେ   ଫୁଲା କମିବା ନିମନ୍ତେ ମାନିଟଲ   ଦିଆଯାଇପାରେ । ଡଗଲାସ ରେ   ସନ ୧୯୬୩ରେ ପ୍ରଥମେ ଏହି ରୋଗର ସବିଶେଷ ବର୍ଣ୍ଣନା କରିଥିଲେ । ସାଧାରଣତଃ ପିଲାମାନେ ଏହି ରୋଗରେ ଆକ୍ରାନ୍ତ ହୁଅନ୍ତି । ପ୍ରତିବର୍ଷ ଏକ ନିୟୁତ ପିଲାଙ୍କ ମଧ୍ୟରୁ ଜଣକରୁ କମ୍ ପିଲା ଏହି ରୋଗରେ ଆକ୍ରାନ୍ତ ହୁଏ । ଏହିରେ ସିଣ୍ଡ୍ରୋମ ଯୋଗୁ ଆସ୍ପିରିନ ବ୍ୟବ‌ହାର ହଟେଇ ଦିଆଗଲା, କେବଳ କାୱାସାକି ଡିଜିଜରେ   ଦିଆଯାଇ ପାରିବ ।
ନାଇଟ୍ରସ ଅକ୍ସାଇଡ  ଇଂରାଜୀ ଭାଷାରେ , ବିକ୍ରୟ ନାମ ଏଣ୍ଟୋନୋକ୍ସ/ ଏକ ଆଘ୍ରାଣକାରୀ ଗ୍ୟାସ୍ ଯାହା ଏକ ଯନ୍ତ୍ରଣା ନିବାରକ   ଓ ନିଶ୍ଚେତନ   ନିମନ୍ତେ ଅନ୍ୟାନ୍ୟ ନିଶ୍ଚେତକମାନଙ୍କ   ସ‌ହିତ ଦିଆଯାଏ । ପ୍ରସବ ସମୟରେ, ମାତ୍ରାଧିକ ଆଘାତରେ   ଓ ଜୀବନ ଯତ୍ନର ଶେଷ ସମୟରେ   ଏହି ଔଷଧ ବ୍ୟବ‌ହାର କରାଯାଏ । ଅଧ ମିନିଟ ମଧ୍ୟରେ ଏହାର ପ୍ରଭାବ ଆରମ୍ଭ ହୋଇ ପ୍ରାୟ ଏକ ମିନିଟ ଧରି ରହେ । ନାଇଟ୍ରସ ଅକ୍ସାଇଡର ପାର୍ଶ୍ୱ ପ୍ରତିକ୍ରିୟାରେ ବାନ୍ତି ବ୍ୟତୀତ ସ୍ୱଳ୍ପକାଳୀନ ବ୍ୟବ‌ହାରରେ ବ‌ହୁତ ଅଳ୍ପ ଲକ୍ଷଣ ଦେଖାଯାଏ । ଦୀର୍ଘକାଳୀନ ବ୍ୟବ‌ହାରରେ ଆନିମିଆ ଓ କାଲୁଆ   ଅନୁଭବ ହୁଏ । ଅତି କମ୍‌ରେ ୨୧% ଅମ୍ଳଜାନ   ସ‌ହିତ ଏହା ଦିଆଯାଏ । ଖାଦ୍ୟନଳୀ ଅବରୋଧ   ଓ ନିମୋଥୋରାକ୍ସ   ରୋଗ ଥିଲେ ଏହା ଦେବାକୁ ସୁପାରିସ କରାଯାଏ ନାହିଁ । ଗର୍ଭାବସ୍ଥାର ପ୍ରଥମ ଅବସ୍ଥାରେ ଏହା ଦିଆଯାଏ ନାହିଁ । ଏହାର ବ୍ୟବ‌ହାର ପରେ ସ୍ତନ୍ୟପାନ କରାଯାଇପାରେ । ନାଇଟ୍ରସ ଅକ୍ସାଇଡ ସନ ୧୭୭୨ରୁ ୧୭୯୩ ମଧ୍ୟରେ ଆବିଷ୍କୃତ ହୋଇଥିଲା ଓ ନିଶ୍ଚେତକ ଭାବରେ ସନ ୧୮୪୪ରେ ବ୍ୟବ‌ହାର କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ପ୍ରାୟ ଅମ୍ଳଜାନ ସ‌ହିତ ଅଧା ଅଧା ମିଶ୍ରଣ ହୋଇ ଆସିଥାଏ । କେତେକ ଯନ୍ତ୍ରରେ ଏକ ଚାହିଦା ଭଲ୍‌ଭ   ଥାଏ ଯେପରିକି ନିଜେ ଏହା ଚାଳନା କରିପାରିବ । ବିକାଶଶୀଳ ଦେଶମାନଙ୍କରେ ଏହାର ସ୍ଥାପନା ଓ ପରିଚାଳନା ଅତ୍ୟନ୍ତ ବ୍ୟୟସାପେକ୍ଷ ।
ପାଟି ଘାଆ ରୋଗରେ ପାଟିରେ ଥିବା ମ୍ୟୁକସ ଝିଲ୍ଲୀରେ ଘାଆ ହୋଇଥାଏ  ସେଗୁଡ଼ିକ ଲାଲ କିମ୍ବା ଧଳା ରଙ୍ଗରେ ଦେଖାଯାଇପାରେ  ଏଥିରେ ପ୍ରାୟ ଯନ୍ତ୍ରଣା ହୁଏ ଯାହା ଫଳରେ ପାଣି ପିଇବା କମିଯାଇ ନିର୍ଜଳନ  (ଡିହାଇଡ୍ରେସନ୍) ହୋଇପାରେ  କେତେକ ପ୍ରକାର ରୋଗ ବାରମ୍ବାର ହୋଇପାରେ  ଅଧିକାଂଶ କ୍ଷେତ୍ରରେ ସ୍ଥାନୀୟ ଆଘାତ କିମ୍ବା ଆଫଥସ ଷ୍ଟୋମାଟାଇଟିସ୍  " "  କାରଣରୁ ଏହି ରୋଗ ହୋଇଥାଏ  ଅନ୍ୟାନ୍ୟ କାରଣ ମଧ୍ୟରେ ସଂକ୍ରାମକ ରୋଗ, ଅଟୋଇମ୍ୟୁନ ଡିଜିଜ ଏବଂ ପାଟି କର୍କଟ ଥାଇପାରେ । ସିଫିଲିସ୍, ସିସ୍ଟମିକ ଲୁପସ୍ ଏରିଦେମାଟୋସସ୍ ବା କର୍କଟ ରୋଗ ଯୋଗୁ ହେଉଥିବା ପାଟି ଘାଅ ଯନ୍ତ୍ରଣାଦାୟକ ହୁଏନି । ରୋଗର ଲକ୍ଷଣ, ପରୀକ୍ଷା ଏବଂ ବାୟୋପ୍ସି କରି ରୋଗ ନିର୍ଣ୍ଣୟ କରାଯାଏ । ରୋଗର ମୂଳ କାରଣ ଉପରେ ଚିକିତ୍ସା ନିର୍ଭର କରେ  ଲୁଣିଆ କିମ୍ବା ଅମ୍ଳଯୁକ୍ତ ଖାଦ୍ୟରୁ ଦୂରେଇ ରହିବା ପାଇଁ ପରାମର୍ଶ ଦିଆଯାଇପାରେ। ଯନ୍ତ୍ରଣା ଉପଶମ ନିମନ୍ତେ ଲିଡୋକେନ୍ ଦିଆଯାଇ ପାରେ । ପାଟି ଘାଆ ଏକ ସାଧାରଣ ରୋଗ ଅଟେ । ଉଦାହରଣ ସ୍ୱରୂପ ପ୍ରାୟ ୨୦% ଲୋକଙ୍କର ଆଫଥସ ଷ୍ଟୋମାଟାଇଟିସ୍ ଥାଏ।
ଆମାଜନ୍‌ସରସ   : ; ,  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ହିନ୍ଦୁ ମହାକାବ୍ୟ ମହାଭାରତରେ ଅଧିରଥ ହେଉଛନ୍ତି କର୍ଣ୍ନଙ୍କ ପାଳିତ ପିତା ତଥା ଭୀଷ୍ମଙ୍କ ସାରଥି । ସେ ସମସ୍ତ ରାଜକୀୟ ସାରଥିମାନଙ୍କର ମଧ୍ୟ ମୁଖ୍ୟ ଥିଲେ । ସେ ମଧ୍ୟ ଅଙ୍ଗଦେଶର ନରେଶ ରୋମପାଦଙ୍କର ବଂଶଧର ଥିଲେ । ତାଙ୍କ ପତ୍ନୀଙ୍କ ନାମ ରାଧା । କୁନ୍ତୀ କୁମାରୀ ଥିବା ଅବସ୍ଥାରେ ସୂର୍ଯ୍ୟଙ୍କ ଔରସରେ ତାଙ୍କ କର୍ଣ୍ଣବାଟେ ଏକ କୁମାର ଜାତ ହେବାରୁ କୁନ୍ତୀ ଲୋକଲଜ୍ଜାଭୟରେ ଗୋଟିଏ ପେଡ଼ାମଧ୍ୟରେ ସେ ଶିଶୁଟିକି ପରାଇ ନଈରେ ଭସାଇ ଦେଲେ । ଶିଶୁଟି ଭାସି ଯାଉ ଯାଉ ସୂତ୍ରଧରଜାତୀୟ ସାରଥି ବା ସୁତ ଅଧିରଥ ତାକୁ ଦେଖିଲେ । ଏହି ଦମ୍ପତି ନିଃସନ୍ତାନ ଥିଲେ । ତେଣୁ ଅଧିରଥ ତାକୁ ନେଇ ଆପଣାର ପତ୍ନୀ ରାଧାଙ୍କୁ ଦେଲେ ଓ ରାଧା ଉକ୍ତ ପୁତ୍ରକୁ ଲାଳନପାଳନ କରି ବଢ଼ାଇଥିଲେ । ସେହି ପୁତ୍ର ଭବିଷ୍ୟତରେ କର୍ଣ୍ନ ନାମରେ ପରିଚିତ ହେଲେ । ଏଥିପାଇଁ କର୍ଣ୍ଣଙ୍କୁ ସୂତପୁତ୍ର ଓ ରାଧେୟ ମଧ୍ୟ କୁହାଯାଏ । ପ୍ରକୃତରେ ରାଧା କର୍ଣ୍ଣଙ୍କର ପାଲିତା ମାଆ । ମହାଭାରତର ବନ ପର୍ବରେ ଅଧିରଥ୍, ତାଙ୍କ ପତ୍ନୀ ରାଧା ତଥା ଶିଶୁ କର୍ଣ୍ନଙ୍କ ପ୍ରାପ୍ତି ବିଷୟରେ ବର୍ଣ୍ଣନା କରାଯାଇଛି । କର୍ଣ୍ନଙ୍କ ଲାଲନ ପାଳନ ପରେ ଅଧିରଥ ଏବଂ ରାଧାଙ୍କ ଔରସରୁ ଆଉ ଏକ ପୁତ୍ର ସନ୍ତାନ ଜନ୍ମ ହେଲା । ଏହି ଶିଶୁଟି ସୁବର୍ଣ୍ନ କବଚ ଏବଂ କୁଣ୍ଡଳ ଧାରଣ ପୂର୍ବକ ଜନ୍ମ ହୋଇଥିବାରୁ ବ୍ରାହ୍ମଣମାନେ ଏହାର ନାମ ରଖିଥିଲେ ବସୁଷେଣ ।
ମନ୍ମଥ ମିଶ୍ର ଓଡ଼ିଆ କଥାଚିତ୍ର ଜଗତ ଓ ଯାତ୍ରା ଜଗତର ଜଣେ ଗୀତିକାର ଓ ସଂଗୀତକାର । ସଙ୍ଗୀତକାର ଜୀବନ ୧୯୮୩ ମସିହାରେ  'ଆଶାର ଆକାଶ'  କଥାଚିତ୍ରରେ ମନ୍ମଥ ମିଶ୍ର ପ୍ରଥମ ଥର ନିମନ୍ତେ ସ୍ୱର ସଂଯୋଜନା କରିବା ସହ ସଂଗୀତ ନିର୍ଦ୍ଦେଶନା ଦାୟିତ୍ୱ ନିର୍ବାହ କରିଥିଲେ । ସଙ୍ଗୀତ ନିର୍ଦ୍ଦେଶିତ ଓଡ଼ିଆ କଥାଚିତ୍ର ଜୀଅନ୍ତା ଭୂତ, ୨୦୦୮ ପାଗଳ ପ୍ରେମୀ, ୨୦୦୭ ଥ୍ୟାଙ୍କ ୟୁ ଭଗବାନ, ୨୦୦୬ ସାଥୀରେ, ୨୦୦୪ ସୁନା ହରିଣୀ, ୧୯୯୯ ଗଙ୍ଗା ଯମୁନା, ୧୯୯୭ ଆଶାର ଆକାଶ, ୧୯୮୩ ସୁହାଗ ସିନ୍ଦୂର ଗଙ୍ଗା ଯମୁନା ସଙ୍ଗୀତ ନିର୍ଦ୍ଦେଶିତ ଯାତ୍ରା 'ଆଶାର ଆକାଶ'  କଥାଚିତ୍ର ପରବର୍ତ୍ତୀ ୪/୫ଟି କଥାଚିତ୍ର ମୁକ୍ତିଲାଭ ନ 'କରିବାରୁ ମନ୍ମଥ ଯାତ୍ରା ଜଗତରେ ଗୀତିକାର, ସ୍ୱର ସଂଯୋଜକ ଓ ସଂଗୀତ ନିର୍ଦ୍ଦେଶକ ଭାବେ କାମ କରିଥିଲେ ।
ସୁସ୍ମିତା ବାଗ୍‌ଚୀ  (ଜନ୍ମ: ୨୫ ସେପ୍ଟେମ୍ବର ୧୯୬୦) ଜଣେ ଭାରତୀୟ ଓଡ଼ିଆ ଗାଳ୍ପିକା  । ସେ ୮ଟି ଉପନ୍ୟାସ, ୭ଟି ଗଳ୍ପ ସଂକଳନ ଓ ଗୋଟିଏ ଭ୍ରମଣ କାହାଣୀର ରଚୟିତା । ତାଙ୍କ ରଚନା ଅନ୍ୟାନ୍ୟ ଭାରତୀୟ ଭାଷାରେ ଅନୁବାଦିତ ମଧ୍ୟ ହୋଇଛି । ତାଙ୍କୁ ତାଙ୍କର ସାହିତ୍ୟ ରଚନା ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ କରାଯାଇଥିଲା । ୨୦୧୯ ମସିହାରେ ଓଡ଼ିଶା ସରକାର ତାଙ୍କୁ  "ମୋସ୍କୁଲ ଅଭିଯାନ" ର ଅଧ୍ୟକ୍ଷା ଭାବରେ ନିଯୁକ୍ତ କରିଥିଲେ । ଜୀବନୀ ପ୍ରାରମ୍ଭିକ ଜୀବନ ସୁସ୍ମିତା ବାଗ୍‌ଚି ୧୯୬୦ ମସିହାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ହରିହର ପଣ୍ଡା ଓ ମାତାଙ୍କ ନାମ ଶକୁନ୍ତଳା ପଣ୍ଡା । ତାଙ୍କ ମାତା ଜଣେ ସାହିତ୍ୟିକା ଓ ପତ୍ରିକା ସମ୍ପାଦିକା ଥିଲେ ଓ ୧୯୭୫ ମସିହାରୁ  "ସୁଚରିତା"  ପତ୍ରିକାର ସମ୍ପାଦନା କରିଆସୁଥିଲେ । ୧୫ ବର୍ଷ ବୟସରେ ସେ ୧୮ବର୍ଷ ବୟସ୍କ ସୁବ୍ରତ ବାଗଚୀଙ୍କୁ ପ୍ରଥମେ ଭେଟିଥିଲେ ଓ ୪ ବର୍ଷ ବିବାହ କରି ଦିଲ୍ଲୀରେ ରହିବା ଆରମ୍ଭ କରିଥିଲେ । ୮୦ଦଶକରେ ଦୁହେଁ ବାଙ୍ଗାଲୋର ଚାଲି ଯାଇଥିଲେ । ସାହିତ୍ୟ ରଚନା ଘରେ ସାହିତ୍ୟର ପରିବେଶର ପ୍ରଭାବରେ ସୁସ୍ମିତା ବାଗ୍‌ଚି ମାଆଙ୍କୁ ସୁଚରିତା ସମ୍ପାଦନା ଓ ଅନୁବାଦରେ ସାହାଯ୍ୟ କରିବା ଆରମ୍ଭ କରିଥିଲେ । ପରେ ସେ ସାହିତ୍ୟ ରଚନା ଆରମ୍ଭ କରିଥିଲେ । ଅଧ୍ୟାପନା ସୁସ୍ମିତା ବାଗ୍‌ଚି ଦିଲ୍ଲୀରେ ରହଣି ସମୟରେ ରାଜନୀତି ବିଜ୍ଞାନରେ ସ୍ନାତକୋତ୍ତର ଅଧ୍ୟୟନ କରିଥିଲେ । ପରେ ଦିଲ୍ଲୀ ବିଶ୍ୱବିଦ୍ୟାଳୟରେ ଅଧ୍ୟାପନା ଆରମ୍ଭ କରିଥିଲେ । ରଚନାବଳୀ ସୁସ୍ମିତା ବାଗ୍‌ଚିଙ୍କର ପ୍ରଥମ ରଚନା ଏକ ଗଳ୍ପ ଥିଲା ଓ ତାହା ୧୯୮୨ ମସିହାରେ ସୁଚରିତାରେ ପ୍ରକାଶ ପାଇଥିଲା । ସ୍ରୋତପର୍ଣ୍ଣା ଓ ଦେବ ଶିଶୁ ଉପନ୍ୟାସରୁ ସେ ପାଠକୀୟ ସ୍ୱୀକୃତି ପାଇବା ଆରମ୍ଭ କରିଥିଲେ ।
ମାନସୀ, ୧୯୮୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଜୟନ୍ତ କୁମାର ଏହି କଥାଚିତ୍ରଟିର ପ୍ରଯୋଜନା କରିଥିଲେ । ଏହି କଥାଚିତ୍ରଟିର କାହାଣୀ ରଚନା କରିଥିଲେ ବିମଳ ସାହୁ ଏବଂ କୁମାର ଆନନ୍ଦ କଥାଚିତ୍ରଟିର ସଂଳାପ ରଚନା କରିଥିଲେ । ମଳୟ ମିତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ, ତ୍ରିପୁରା ମିଶ୍ର, ସ୍ୱରୂପ ନାୟକ, ରାଧା ପଣ୍ଡା, ଶ୍ରୀରାମ ପଣ୍ଡା, ସାମୁଏଲ ସାହୁ, ସୌଦାମିନି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ ତ୍ରିପୁରା ମିଶ୍ର ସ୍ୱରୂପ ନାୟକ ରାଧା ପଣ୍ଡା ଶ୍ରୀରାମ ପଣ୍ଡା ସାମୁଏଲ ସାହୁ ସୌଦାମିନି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର । ଗୋକୁଳାନନ୍ଦ ପରିଡ଼ା, ପ୍ରଫୁଲ୍ଲ କର ଆଦି ଗୀତିକାରମାନେ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଦେବାଶିଷ ମହାପାତ୍ର, ପ୍ରଫୁଲ୍ଲ କର ଆଦି କଣ୍ଠଶିଳ୍ପୀମାନ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଆଲ୍‌ନାଶେଟ୍ରି  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଛୁରିମ ଜଣେ ନେପାଳ ପର୍ବତରୋହି ଏବଂ ଗୋଟିଏ ସିଜିନରେ ଦୁଇ ଥର ମାଉଣ୍ଟ ଏଭରେଷ୍ଟରେ ଚଢ଼ିଥିବା ପ୍ରଥମ ମହିଳା ଅଟନ୍ତି । ତାଙ୍କର ଏହି ଉପଲବ୍ଧି ୨୦୧୩ ମସିହାରେ ଗିନିଜ ବୁକ ଅଫ ୱାର୍ଲଡ ରେକର୍ଡ଼ରେ ସମ୍ବୋଧିତ ହୋଇଥିଲେ । 2012 ମସିହାରେ ସେ 12 ମଇ ଏବଂ 19 ମଇରେ ଏଭରେଷ୍ଟରେ ଚଢ଼ି ଏହି ଉପଲବ୍ଧିକୁ ପୁରଣ କରିଥିଲେ । ଛୁରିମଙ୍କ ପାଇଁ ଏଭରେଷ୍ଟରେ ଚଢ଼ିଥିବା ପ୍ରଥମ ନେପାଳି ମହିଳା ପସାଙ୍ଗ ହ୍ଲାମୁ ଥିଲେ, ଯିଏ ପଞ୍ଚମ ଶ୍ରେଣୀରେ ପଢିଥିବା ଜଣେ ଝିଅରେ ଭବିଷ୍ୟ ଯୋଜନା ପାଇଁ ବୀଜ ବୁଣିଥିଲେ ଏବଂ ତାଙ୍କୁ ପ୍ରେରିତ କରିଥିଲେ । ଏକ୍ସପିଡ଼ିଶନ ଡ଼ିପାର୍ଟମେଣ୍ଟଙ୍କ ଅନୁସାରେ ଆଜି ପର୍ଯ୍ୟନ୍ତ ଏଭରେଷ୍ଟରେ ଚଢ଼ିଥିବା ନେପାଳ ଲୋକଙ୍କ ସଂଖ୍ୟା 3,842 ଅଟେ, ଯେଉଁଥିରେ କେବଳ 219 ମହିଳା ଅଟନ୍ତି । ଛୁରିମ ପୂର୍ବୀ ନେପାଳର ତାପ୍ଲେଗଞ୍ଜର ଶେରପା ଅଟନ୍ତି । ସେ ସମସ୍ତ ଶେରପା ପରି ନିଜର ଏକ ନାମର ପ୍ରୟୋଗ କରିଥାନ୍ତି ।
ଟିକାଗ୍ରେଲୋର, ଏକ ବେପାର ନାମ ବ୍ରିଲିଣ୍ଟା ବ୍ରାଣ୍ଡ, ତୀବ୍ର କରୋନାରୀ ସିଣ୍ଡ୍ରୋମ ପିଡ଼ିତ ରୋଗୀର ଷ୍ଟ୍ରୋକ୍ ଏବଂ ହୃଦ୍‌ଘାତକୁ ରୋକିବା ପାଇଁ ଦିଆଯାଉଥିବା ଏକ ଔଷଧ । ଏହା ସାଧାରଣତଃ ଆସ୍ପିରିନ୍ ସହିତ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ଏବଂ ଅଣନିଶ୍ୱାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କାଶ, ତରଳ ଝାଡ଼ା ଏବଂ ନିମ୍ନ ରକ୍ତଚାପ ହୋଇପାରେ । ଏହା ଏକ ପ୍ଲାଟେଲେଟ୍ ଆଗ୍ରିଗେସନ୍ ଇନହିବିଟର, ବିଶେଷ ଭାବରେ ଏକ ଆଡେନୋସିନ୍ ଡାଇଫସଫେଟ୍ ରିସେପ୍ଟର ଇନହିବିଟର, ଯାହା ସ‌ହିତ ପ୍ଲାଲେଟ୍ ସଂଲଗ୍ନ ହେବାକୁ ଅବରୋଧ କରି କାର୍ଯ୍ୟକ୍ଷମ ହୋଇଥାଏ । ୟୁରୋପରେ ୨୦୧୦ ମସିହାରେ ଏବଂ ୨୦୧୧ରେ ଆମେରିକାରେ ଡାକ୍ତରୀ ବ୍ୟବହାର ପାଇଁ ଟିକାଗ୍ରେଲୋର ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୨୧ ମସିହାରେ ୪ ସପ୍ତାହର ଔଷଧ ଖର୍ଚ୍ଚ ମୂଲ୍ୟ  ୫୫ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୩୮୦ ଡଲାର ଥିଲା ।